My Stupid Boss

Tarikh Tayangan: 19 Mei 2016
Genre: Komedi
Pengarah: Upi Avianto
Penulis Skrip:
Pelakon: Atikah Suhaimie, Bront Palarae, Chew Kinwah, eza Rahadian, Bunga Citra Lestari, Alex Abbad dan Ronny P Tjandra
Syarikat Produksi: Falcon Pictures. (Indonesia)
Edaran: Skop Productions Sdn Bhd (Malaysia)

Filem My Stupid Boss mengisahkan Diana lakonan Bunga Citra Lestari yang harus mengikuti suaminya, (Alex Abbad) berpindah dan bekerja di negera jiran iaitu Malaysia. Di sana, Diana terpaksa mencari pekerjaan untuk menampung kehidupan mereka dan bekerja di sebuah pejabat yang memiliki pekerja dari pelbagai negara.

Konflik berlaku apabila Diana terpaksa berhadapan dengan majikannya, Bossman yang juga berasal dari Indonesia (Reza Rahadian). Bossman memiliki tingkah laku yang pelik tetapi karakternya melucukan. Bossman memiliki prinsip yang luar biasa, berbeza dengan majikan lain. Di pejabatnya, tiada peraturan dan sistem yang jelas dalam pengurusan syarikat membuatkan urusan harian menjadi huru-hara. Bossman mempertahankan prinsip tersendiri iaitu ‘Bossman Always Right’.

Setiap keinginannya harus dituruti semua pekerjanya. Di situ, Diana mula mengenali rakan setugasnya iaitu Norahsikin lakonan Atikah Suhaimie, Adrian (Bront Palarae), Azhari (Iskandar Zulkarnain) dan Mr.Kho (Kinwah Chew) yang banyak memberi nasihat untuk berhadapan dengan Bossman.


James Gunn Dedahkan Kata-Kata Terakhir Groot Dalam Avengers: Infinity War

Penamat filem Avengers: Infinity War tidaklah seperti filem-filem Marvel yang lain. Boleh dikatakan ramai penonton bersedih dengan apa yang berlaku kepada separuh superhero Marvel selepas Thanos berjaya mengumpulkan kesemua batu infiniti dan menggunakan kuasanya untuk melenyapkan separuh populasi galaksi.

Sebelum lenyap, kebanyakkan superhero yang menerima kesan dari perbuatan Thanos sempat mengeluarkan kata-kata terakhir, termasuklah salah seorang ahli Guardians of the Galaxy ini iaitu Groot. Makhluk tersebut sempat berkata sesuatu kepada Rocket Racoon sebelum dia turut hilang. Namun, Rocket  tidak membalas apa-apa kecuali menujukkan reaksi sedihnya.

Kerana ingin mengentahui apakah maksud ayat terakhir Groot sehingga membuatkan Rocket sedih, seorang peminat telah bertanyakan kepada pengarah filem Guardians of the Galaxy, James Gunn tentang maksud yang dituturkan oleh makhluk tersebut. Nyata maksud kata-kata cukup menyedihkan..

@JamesGunn Might be too soon to ask this, but do you know what Groot's last line is at the end of the movie?
— Joe Green (@Shekebel) May 6, 2018

— Joe Green (@Shekebel) May 6, 2018

James Gunn mendedahkan maksud dari kata-kata Groot adalah “ayah”. Rocket, Star-Lord dan Drax dianggap ‘father figure’ kepada karakter tersebut yang muncul sebagai Baby Groot selepas mengorbankan dirinya dalam filem pertama. Kehilangan Groot dihadapan mata Rocket pasti benar-benar menyedihkannya. Rocket bukan sahaja kehilangan makhluk yang dianggapnya sebagai anak, tetapi turut kehilangan rakan-rakannya lain.

Apapun, Avengers: Infinity War memberikan satu bentuk cerita yang berbeza kepada penonton. Kita nantikan sambungannya Avengers 4 yang akan ditayangkan pada 3 May 2019


PASKAL Sertai Kelab RM 30 Juta

Selepas Hantu Kak Limah dan Munafik 2 berjaya meraih RM 30 juta, kini filem aksi tempatan Paskal The Movie turut menjejak langkah kedua-dua filem diatas apabila kutipan terkini filem tersebut mencecah RM30 juta.

Lebih menarik, filem arahan Andrian Teh itu masih ditayangkan di 69 pawagam seluruh negara.

Diterbitkan oleh Asian Tropical Films, GSC, Multimedia Entertainment, Granatum Ventures dan Astro Shaw.

View this post on Instagram

[ #PaskalTheMovie – RM 30 JUTA ] Terima kasih Malaysia??, Brunei??& Singapura?? !!! #PASKALTheMovie telah meraih kutipan sebanyak RM30 JUTA !!! Kami ingin mengucapkan ribuan TERIMA KASIH kerana menyemarakkan semangat #PASKALTheMovie di pawagam! Semoga semangat ini berterusan di masa akan datang..InshaAllah.. Paskal masih ditayangkan di 69 pawagam. PERTEMPURAN #PaskalTheMovie MASIH DI MEDAN PAWAGAM TELAH BERMULA! ?????? Dapatkan tiket anda sekarang!✊ Di bintangi oleh : @hairulazreen @henley.hii @ammar_alfian @gambitsaifullah @taufiqhanafi11 @theebaan_g @hafizulkamal @jasmine_suraya
A post shared by  Astro Shaw Sdn Bhd (@astroshaw) on Nov 8, 2018 at 10:32pm PST

Nov 8, 2018 at 10:32pm PST

Paskal The Movie berkisarkan mengenai kisah kejayaan anggota elit Pasukan Khas Laut (PASKAL), Tentera Laut Diraja Malaysia dalam Misi Pengaman PBB di Angola pada 1998 dan misi merampas kapal dagang daripada lanun Somalia di Teluk Aden pada 2011.

Diinspirasikan dari kisah benar, filem ini dibintangi oleh Hairul Azreen, Ammar Alfian, Hafizul Kamal, Taufiq Hanafi, Gambit Saifullah, Theeban G, Henley Hii, Jasmine Suraya Chin dan ramai lagi.


Trailer Terbaru Skyscraper Paparkan Aksi Mendebarkan Dari Dwayne Johnson

Filem terbaru Skyscraper bakal menemui penonton tidak lama lagi. Bagi merancakkan kehangatan filem terbaru Dwayne Johnson itu, Universal Pictures telah melancarkan trailer ketiga filem berkenaan. Anda boleh tonton trailer tersebut dipemain video dibawah.

Filem aksi terbaru ini menyaksikan Dwayne Johnson kembali berkerjsama dengan pengarah filem Central Intelligence, Rawson Marshall Thurber. Selain Johnson, turut membintangi filem Skyscraper adalah Chin Han, Neve Campbell dan Pablo Schreiber.

Johnson membawakan watak Will Ford, bekas anggota penyelamat tebusan FBI dan juga bekas veteran tentera. Beliau kini menjadi pemeriksa keselamatan untuk bangunan pencakar langit. Semasa menjalankan tugas memeriksa bangunan tertinggi di China, satu kejadian kebakaran telah berlaku dan Ford telah dituduh penyebab kejadian tersebut. Bagi membersihkan namanya, Ford mula menjejaki individu yang bertanggungjawab dan dalam masa yang sama cuba menyelamatkan keluarganya yang terperangkap dalam bangunan yang sedang terbakar itu.

Skyscraper akan mula ditayangkan dipawagam pada 13 Julai 2018


The Last Witch Hunter Official Trailer

Genre: Aksi / Pengembaraan / Fantasi
Pengarah: Breck Eisner
Penerbit: Adam Goldworm, Tom Rosenberg, Gary Lucchesi, Eric Reid
Penulis: Cory Goodman, D.W. Harper Melisa Wallack
Pelakon:Vin Diesel, Rose Leslie, Elijah Wood, Michael Caine, Rena Owen
Produksi: Emmett/Furla/Oasis Films, Lionsgate-Summit, Lakeshore Entertainment, Mark Canton Productions, One Race Entertainment
Edaran: Summit Entertainment
Tarikh Tayangan: 22 Oktober 2015

Filem arahan Breck Eisner ini mengisahkan tentang seorang pemburu ahli sihir yang dalam misi untuk menentang musuh yang mahu menghapuskan manusia dengan satu wabak menakutkan. Untuk menentang musuh itu, dia mesti bekerjasama dengan seorang ahli sihir wanita yang mana ia tidak pernah terfikir untuk melakukannya.


“Big Mouth” Sekali Lagi Capai Rating Tertinggi

Rating drama hit Big Mouth terus meningkat bagi setiap episodnya.

Pada 19 Ogos, drama noir lakonan Lee Jong Suk dan YoonA, telah mencapai rating tertingginya sekali lagi.

Menurut Nielsen Korea, episod terbaru drama itu telah merekodkan rating 11.2 peratus, sekaligus mencipta rekod peribadi drama tersebut.

Sementara itu, drama SBS, Today’s Webtoon, yang keudara dalam slot waktu yang sama dengan Big Mouth, menyaksikan penyusutan rating pada episod baharu, iaitu 2.5 peratus.

Penonton tempatan boleh strim drama Big Mouth di Disney+ Hotstar.


Netflix Dedah Gambar Terbaru Filem Lakonan Ryan Reynolds “The Adam Project”

Netflix hari ini telah mendedahkan beberapa gambar terbaru filem sains fiksyen arahan Shawn Levy (Free Guy; Real Steel) yang menampilkan bintang utama Ryan Reynolds, Mark Ruffalo dan Zoe Saldana. Filem terbaru ini akan ditayangkan di perkhidmatan streaming Netflix pada 11 Mac 2022.

The Adam Project merupakan filem sains fiksyen thriller komedi mengenai Adam yang pergi ke masa lampau untuk membantu dirinya sendiri yang berusia 13 tahun. Mereka berdua perlu mencari ayah mereka dalam usaha membetulkan kembali keadaan demi menyelamatkan masa hadapan.

Mark Ruffalo akan memainkan peranan sebagai ayah Reynolds, seorang ahli fizik yang bijak, manakala pelakon Catherine Keener menjadi antagonis utama yang cuba mencuri teknologi yang cukup berkuasa dari karakter lakonan Ruffalo. Walker Scobell membawa watak adam versi muda, Alex Mallari, Jr. sebagai orang kanan antagonis dan Zoe Saldana.

Skrip ditulis oleh Jonathan Tropper dan David Ellison. Reynolds dan Levi turut berkhidmat sebagai penerbit menerusi syarikat penerbitan mereka iaitu Maximum Effort dan 12 Lap Entertainment. David Ellison, Dan Goldberg dan Don Granger menjadi penerbit bagi pihak Skydance.

Directed by Shawn Levy, THE ADAM PROJECT tells the story of a time-traveling pilot who teams up with his younger self and his late father… pic.twitter.com/Dm3ZkIGg7J— Netflix Tudum (@NetflixTudum) January 31, 2022

"I haven't personally done a movie that reflects my life the way THE ADAM PROJECT does." – Ryan ReynoldsTHE ADAM PROJECT is time hopping to Netflix globally March 11 🕓 🚀 👨👦 pic.twitter.com/rN39RIJgUP— Netflix Tudum (@NetflixTudum) January 31, 2022


Review Filem: Budak Kripto (2021)

Walaupun 2021 kian berada di penghujungnya, namun ini tidak mematahkan semangat penggiat seni tanah air untuk memberikan buah tangan mereka untuk ditonton di pawagam. Terbaharu, filem terbitan A&S Pictures dan membariskan pelakon seperti Zam Azmi, Nurul Hida, Liza Abdullah dan Fahrin Ahmad serta beberapa pelakon pembantu yang lain seperti Allahyarham Mamat Khalid, Mendiang Accapan, A....

Review Filem: Budak Kripto (2021)

Walaupun 2021 kian berada di penghujungnya, namun ini tidak mematahkan semangat penggiat seni tanah air untuk memberikan buah tangan mereka untuk ditonton di pawagam. Terbaharu, filem terbitan A&S Pictures dan membariskan pelakon seperti Zam Azmi, Nurul Hida, Liza Abdullah dan Fahrin Ahmad serta beberapa pelakon pembantu yang lain seperti Allahyarham Mamat Khalid, Mendiang Accapan, A. Galak dan sebagainya.
Filem ini kelihatannya memulakan proses penggambarannya sekitar tahun 2018 lebih kurang dalam tempoh PRU pada ketika itu. Tidak pasti apakah yang membuatkan pihak produksi menyimpan filem ini begitu lama sehingga hampir 3 tahun untuk ditayangkan kepada umum.
Secara asasnya, filem ini tidak ada putar belit yang melampau sepertimana filem filem “mind-blowing” yang lain. Segala yang berlaku boleh dikatakan “straight-to-the-point”. Bermula dengan kisah seorang pemuda bernama Putra yang gagal dalam pelaburan emas dan diburu oleh penjahat yang kurang jelas motifnya namun ia berkaitan dengan wang yang digunakan. Kemudian, Putra mula menjinakkan diri dengan pelaburan kriptowang.
Meniti usahanya untuk berjaya dalam pelaburan kriptowang, dia berjumpa dengan seorang wanita yang bekerja sebagai seorang guru di sebuah sekolah kemudiannya mereka mula kenal mengenali antara satu sama lain dengan lebih rapat. Suatu hari mereka kemudiannya dikejar oleh penjahat yang sama dan terlibat dalam sebuah kemalangan yang menyebabkan mereka berdua cedera parah. Dipendekkan cerita, mereka akhirnya bahagia bersama.
Tidak ada apa yang boleh dibanggakan dalam filem ini kerana ianya hanya biasa biasa sahaja. “Cinematic Experience” juga langsung tiada dalam filem ini dan visual yang dihidangkan pula hanya layak dipaparkan di slot cerekarama mana mana siaran televisyen.
Semasa pelancaran trailer filem ini, kecoh seantero negara bahawa pihak produksi menukar kereta Mustang kepada Wira untuk babak kemalangan. Namun apa yang berlaku sebenarnya adalah, babak itu adalah dua babak berlainan yang disatukan di dalam trailer kemudian kelihatan seperti babak yang sama.
Kesimpulannya, oleh kerana filem ini berasal dari tahun 2018 maka hasil yang diterima juga agak terkebelakang namun ia masih boleh ditonton bagi sesetengah orang kerana jalan ceritanya yang terus dan tiada selirat yang menduga minda.

                   Rating Kakimuvee

1.5/5


Rurouni Kenshin Kembali Dengan Dua Filem Terakhir Tayangan 2020

Siri ‘live action’ Rurounin Kenshin akan kembali lagi pada musim panas tahun hadapan dengan filem terbaru untuk bab terakhirnya.

Kedua-dua filem akan datang berdasarkan kepada kisah Jinchu, kesimpulan kepada manga asal. Filem pertama membongkar misteri parut bersilang pada wajah Kenshin, sementara filem kedua akan mengikuti pertembungannya terhadap musuh yang paling menakutkan, Enishi.

Berdasarkan manga karya Watsuki Nobuhiro, siri filem live action Rurouni Kenshin telah dimulakan pada 2012, diikuti dua sekuel berjudul Rurouni Kenshin: Kyto Inferno (2014) dan Rurouni Kenshin: The Legends End.

Takeru Satoh kembali memainkan peranannya sebagai Kenshin Himura. Dia turut disertai Emi Takei sebagai Kaoru Kamiya, Munetaka Aoki sebagai Sanosuke Sagara, Yu Aoi sebagai Megumi Takani dan Riku Ohnishi sebagai Yahiko Myojin

Keishi Ohtomo akan bertindak selaku pengarah. Rurouni Kenshin: The Final akan ditayangkan di Jepun pada 3 Julai diikuti Rurouni Kenshin: The Beginning 7 Ogos 2020. Warner Bros. Japan menjadi pengedar untuk filem ini.


Review Filem: Perempuan Tanah Jahanam (2019)

Agak lama saya menantikan karya terbaru Joko Anwar, Perempuan Tanah Jahanam ditayangkan di Malaysia. Pada awalnya, saya agak kecewa bila mana terdengar khabar berita bahawa filem ini diharamkan oleh Lembaga Penapisan Filem (LPF) hujung tahun yang lalu. Tetapi, selepas mengetahui Perempuan Tanah Jahanam dibenarkan tayangannya, saya kembali teruja, cuma saya sudah bersedia dengan sebarang kemungkinan bahawa terdapat beberapa adegan yang bakal ditapis terlebih dahulu oleh LPF.

Antara sebab utama saya menantikan filem ini adalah respon yang diterima penonton dari luar negara. Saya akui, karya-karya Joko Anwar tidak dinafikan kehebatannya, tetapi filem ini luarbiasa sambutannya, dan perasaan ingin tahu mula membuak-buak sehingga saya tidak sabar untuk menyaksikannya.

Berdasarkan pada tajuk dan poster, mungkin ada yang beranggapan filem akan bertemakan seram, tetapi bagi saya, ianya lebih dari itu, bukan sekadar seram, tetapi debarannya yang harus diberi perhatian.

Secara ringkas, Perempuan Tanah Jahanam atau tajuk Inggerisnya, Impetigore membawa penonton meneroka kesan penggunaan ilmu hitam terhadap sesebuah komuniti. Maya (Tara Basro) merupakan gadis kebanyakkan yang hanya bekerja sebagai jurutol. Tetapi kisah lampaunya membawa satu pengalaman ngeri buat Desa Harjosari, iaitu perkampungan terpencil yang pernah didudukinya sewaktu kecil.

Suatu hari, dia telah diserang oleh lelaki misteri yang mengkehendaki nyawanya. Pengalaman hitamnya itu memaksa dia berhenti dari menjadi jurutol dan membuka perniagaan baju bersama sahabat baiknya, Dini (Marissa Anita). Kejadian dia diserang masih lagi diingati, dan Maya mula bercerita mengenai kisah lampaunya yang kabur kepada Dini. Melihat pada sekeping gambar yang ditunjukkan oleh Maya, Dini menyedari rakan baiknya itu mungkin dari orang ‘ada-ada’. Mereka berdua kemudian membuat keputusan untuk pergi ke kampung halaman Maya. Tambahan pula, dengan perniagaan mereka semakin merudum, dan melihat pada status ‘orang ada-ada’ yang ada pada diri Maya, mungkin akan memberi sinar kepada perniagaan mereka. Namun, apa yang mereka tidak tahu, kepulangan Maya ke Desa Harjosari bakal menjadi pengalaman ngeri buat kedua-dua gadis itu dan membongkar misteri ilmu hitam yang melanda perkampungan terpencil itu.

Perempuan Tanah Jahanam memiliki pembinaan cerita yang sangat perlahan, tetapi debarannya diangkat secara berperingkat sehingga memberikan perasaan suspen dan ketakutan yang cukup jitu. Mungkin ada yang berkata filem ini menjual adegan-adegan ‘jumpscare’ memandangkan statusnya sebagai sebuah filem seram ngeri. Jangkaan itu silap, adegan ‘jumpscare’nya sangat minimal, tetapi suasana yang suram dan suspen tersangatlah kuat, sehingga ia menjadi elemen penting dalam membuatkan penonton mengigil ketakutan.

Lebih menarik, saya merasakan filem ini memberi adegan-adegan yang cukup ‘gore’ dan ‘disturbing’. Saya perasan beberapa babak yang ditapis (berdasarkan ‘cut scene’), tetapi ia masih memberikan satu pandangan yang menganggu kepada penonton. Jika saya dapat melihat versi asal, sudah pasti saya akan menghargai adegan-adegan kejam yang dipaparkan dalam filem ini. Oh ya! saya masih teringat-ingat kepingan kulit yang disidai oleh Nyi Misni (Christine Hakim) untuk dijadikan wayang kulit!.

Banyak pekara yang saya suka tentang Perempuan Tanah Jahanam, antaranya rekabentuk produksi, suasana dan latarbelakang filem ini dibuat. Segalanya dibuat secara teliti, suasana dan ‘mood’ filem banyak membantu menaikkan perasaan suspen dan ngeri. Begitu juga keadaan karakter-karakter dalam filem ini yang nampak selekeh, sesuai dengan keadaan diburu dan memburu. Betapa telitinya Joko Anwar dan tim produksinya dalam mencipta gambar yang sukar sekali untuk dikesan cacat celanya. Runut bunyinya juga banyak membantu dalam mencipta suasan yang menakutkan, apatah lagi suasana sunyi sepi – menantikan adegan ‘jumpscare’ tetapi lain yang jadi. Sangat hebat mereka mencipta gambar wayang yang berkualiti.

Namun begitu, saya tidak mengatakan Perempuan Tanah Jahanam ini sempurna. ketakutannya terencat apabila menginjak ke ‘third act’. Apabila misteri terungkai, suasana suspen merudum sedikit demi sedikit, dan terasa agak janggal melihat kemuncaknya yang sedikit ‘cringe’ – solusi yang terlampau mudah. Mujur adegan penamatnya membuatkan saya tertanya-tanya, adakah sumpahan telah dimatikan? mungkin ada sambungan? tergantung tetapi berjaya mengembalikan kepuasan hati.

Apa yang pasti menonton Perempuan Tanah Jahanam memberikan satu pengalaman serta kepuasan yang tidak terhingga dan sangat berbaloi. Jika anda meminat filem-filem bergenre seram ngeri, karya Joko Anwar ini tidak harus anda lepaskan.


Tayangan Remp-It 2 Ditunda Ke 2021

Filem sekuel Remp-It 2 yang sepatutnya ditayangkan pada tahun ini ditunda ke tahun 2021. Pekara tersebut didedadhkan pengedar filem Remp-It 2 jurucakap Empire Films Solution Sdn Bhd (EFS) iaitu Muhamad Zubir Badar Shair.

Bagaimanapun tarikh sebenar tayangan filem itu masih belum ada berikutan perlu melihat situasi negara terlebih dahulu.

“Filem “Remp-It 2” adalah sebuah naskhah yang besar jadi kami tidak mahu terburu-buru tayang filem ini dengan situasi negara kini masih berjuang untuk menghentikan penyebaran COVID-19.

“Oleh itu, kami mengambil keputusan untuk tayang filem ini pada tahun hadapan tetapi tarikh sebenar belum dapat ditentukan kerana kami mahu keadaan kembali stabil sebelum menentukan tarikh tayangan filem ini,” ujar Muhamad Zubir kepada Cinema Online.

Filem aksi pemotoran ini merupakan sekuel kepada Remp-It arahan Ahmad Idham yang ditayangkan pada 2006. Untuk filem terbaru ini ia akan diterbitkan oleh FKX Film milik Datuk Farid Kamil yang mana dia turut akan mengarah dan membintangi sendiri filem itu.

Dalam pada itu, Zubir berkata untuk tahun ini mereka hanya mempunyai tiga buah filem yang mana dua buah filem sudah pun ditayangkan sebelum Perintah Kawalan Pergerakan (PKP) dan sebuah lagi iaitu “Mencari Rahmat” akan menemui penonton pada 31 Disember ini.


Filem Zombi Terbaru Mamat Khalid, Zombi Kilang Biskut

Pengarah filem Mamat Khalid menyuarakan hasratnya untuk kembali mengarah filem Zombi walaupun sebelum ini beliau pernah menyatakan tidak mahu lagi terlibat dengan filem seperti ini.

Kali terakhir beliau muncul dengan filem Zombi adalah menerusi filem “Zombi Kilang Biskut” yang mana sambutan yang diterima hambar akibat beberapa sebab yang tidak dapat dielakkan.

“Saya anggap ini masa yang terbaik untuk meneruskan sekuel terakhir yang tertangguh. “Zombi Kilang Biskut” memang tak dapat sambutan. Baru dua hari ditayangkan, tragedi MH370 berlaku. Macam mana kita nak buat promosi sedangkan negara sedang berduka dengan perkara berkenaan.”

“Sudahnya filem tersebut dipandang sepi. Tapi kali ini saya akan meneruskan sekuelnya dengan “Zombi Ultimatum”,” katanya kepada Utusan Online.

Tambah Mamat lagi, beliau juga akan menampilkan semula barisan pelakon asal filem “Zombi Kilang Biskut”.

“Zombi Ultimatum” kali ini akan mengisahkan tentang seluruh dunia diserang zombi dan mereka yang berada di Mekah dan Kampung Pisang sahaja akan selamat.

Dalam pada itu, bercerita lanjut mengenai filem terbarunya “Rock Bro” yang mendapat sambutan memberangsangkan sejak ia ditayangkan pada 27 Oktober lalu, beliau nyata lega dengan kejayaan filem tersebut.

Tambahnya lagi, “Rock Bro” adalah filem terakhirnya dalam francais “Rock” kerana tidak mahu orang bosan dan mahu membiarkan Rimba Bara menjadi sejarah yang akan dikenang.

Sementara itu, Mamat kini sedang sibuk dengan filem epik terbaru arahannya berjudul “Pasir Salak Pasir Berdarah” yang kini masih dalam perancangan.

Filem tersebut akan mengisahkan tentang apa yang berlaku di Pasir Salak, Perak terutamanya apa yang pernah berlaku kepada Raja Abdullah yang memerintah ketika itu.


Lee Dong Hwi, Jung Hye Sung & Kim Byung Chul Bintangi Drama Terbaru Berjudul “Cheap Cheonlima Mart”

Pelakon Lee Dong Hwi, Jung Hye Sung & Kim Byung Chul bakal membintangi drama tvN terbaru berjudul “Cheap Cheonlima Mart”, lapor laman Soompi.

Drama tersebut diadaptasikan dari webtoon popular berjudul sama. Ia mengisahkan tentang para pekerja pasaraya “Cheap Cheonlima Mart” yang dilayan seperti raja. Ketika pengurus cuba untuk menyelamatkan pasaraya, mereka terpaksa berhadapan dengan seorang bos yang cuba merosakkan pasaraya tersebut

Lee Don Hwi akan memainkan peranan sebagai Moon Seok Gu, seorang pengurus yang mahu menjadikan Cheonlima Mart sebagai pasaraya nombor 1, dan dia juga mempunyai impian untuk bekerja di ibupejabat Daemae Group dengan cuba menyelamatkan pasaraya tersebut.

Kim Byung Chul akan membawa watak Jung Bok Dong, seorang bos yang bijak tetapi ingin membalas dendam terhadap Daemae Group dengan memusnahkan pasaraya Cheonlima Mart. Dia mengambil para pekerja yang gagal dalam kehidupan untuk bekerja di pasaraya tersebut.

Sementara itu, Park Ho San akan memainkan peranan sebagai Kwon Young Koo, seorang pengarag eksekutif Daemae Group yang sentiasa mengimpikan kedudukan teratas, tetapi sentiasa ditewaskan oleh Jung Bok Dong.

Manakala aktor veteran, Lee Soon Jae akan membawa watak Kim Dae Ma, seorang CEO Daemae Group dan Jung Hye Sung sebagai Jo Mi Ran, individu yang dihantar oleh Kwon Young Koo untuk memerhatikan pergerakan Jung Bok Dong

Drama ini akan diarahkan oleh Baek Seung Ryeong dan akan mula bersiaran pada September tahun ini.


Viu Thailand announces new collaborations with Channel 3 and Amarin TV

Viu, PCCW’s leading pan-regional OTT video streaming service, joins hands with leading Thailand entertainment players, Channel 3 and Amarin TV, to serve up highly-anticipated Thai contents to Viu-ers across Asia including Hong Kong, Indonesia, Malaysia, Myanmar, Singapore, and the Philippines.

Adding to Viu’s existing content partnerships with GMMTV and CHANGE2561, Viu continues to collaborate with leading content providers to grow its ecosystem, bringing exceptional Thai contents and talents to the regional spotlight. Asian Viu-ers can enjoy their favorite Thai shows, from melodramas, intense dramas, romantic comedies, variety shows, and many more on Viu.

Thai Viu-ers can enjoy four top dramas from Channel 3, exclusively within two hours after the initial broadcast, including the first exclusive romantic comedy series, PraoMook (May 2021), which was filmed in South Korea, starring Pon-Nawasch Phupantachsee and Bua-Nalinthip Sakulongumpai, and other series to come. Over 600 hours of dramas from Channel 3 will also be available for Viu-ers to watch at their leisure.

Furthermore, the new collaboration will make Viu the first OTT video streaming platform to offer Amarin TV’s simulcast content. Viu-ers can enjoy popular series such as The Folly of Human Ambition, Cheating Spouse, and more, all with a 30-day exclusive head-start*.

The strong partnership with GMMTV has entertained Viu-ers with a myriad of contents, including upcoming series Irresistible, The Player, The War of Flowers, and many more which will be exclusively available to Viu-ers in selected markets** Viu operates in.

This year marks the second year of Viu’s collaboration with CHANGE2561. The collaboration has enabled Viu-ers*** to exclusively watch highly-rated TV programs from CHANGE2561, such as Club Friday Show and Club Friday The Series, along with a 30-day exclusive head-start before other platforms. The latest addition includes the highly-acclaimed Club Friday The Series: Pain Adulterer Three with 1.572 ratings in Thailand.

Ms. Virginia Lim, Chief Content Officer, Viu, said, “The collaborations with Channel 3, Amarin TV, GMMTV, and CHANGE2561 have shown our persistent effort to drive local contents to the regional platform, expanding their reach to our highly-engaged audiences across Asian markets. We are thankful for the support from our partners in bringing exclusive contents to our audiences.”

Viu-ers can enjoy top-performing series and entertainment on the Viu app which can be downloaded for free on the App Store, Google Play, and selected smart TVs, as well as on the web at  www.viu.com.


Overlord Review

Menonton Overlord seperti menonton gabungan dua idea yang bercorakan filem (Thriller Zombie) dan filem perang. Tetapi Overlord bukan menceritakan bagaimana manusia dijangkiti virus dan berubah menjadi Zombie. Mujur Overlord bukan jenis filem seperti itu. Plot jalan cerita yang tidak muda dijangkah membuatkan jalan cerita filem ini menarik. Ditambah dengan kesan visual yang cukup berkesan membuatkan saya cukup menghargai karya Julius Avery ini.

Diawal permulaan filem, penonton disajikan dengan Scene yang penuh debaran. Lebih kurang 15 minit Scene pembukaan yang membuat penonton tidak senang duduk. momentum filem ini diteruskan sampai ke penghujung. Tiada plot holes yang besar membuat kualiti filem ini rusak. Biarpun sedikit ada Plot Holes tetapi ia tidak ketara.

Setiap watak dalam filem ini dijayakan dengan cermelang sekali oleh pelakon-pelakonNya. “Jovan Adepo” sebagai Pvt. Boyce. Dari pandangan saya Jovan memberikan persembahan lakonan yang cermelang. Begitu juga dengan “Wyatt Russell” sebagai Cpl. Ford. Wyatt dalam Overlord menjadi tumpuan saya karena cara lakonan dia amat berkesan.

Selain daripad itu juga “sound effect” filem ini banyak memainkan pernanan penting. Karena disetiap Scene iaNya diiringi dengan Kesan Bunyi “Sound effect” yang cukup padu. Ia mampu membawa rasa debaran kepada penonton.

Ada beberapa Scene yang agak mengerikan. Dari Scene tembak menambak, membunuh, iaNya dilakukan dengan teliti sekali sehinggakan ia nampak seolah-olah iaNya benar-benar berlaku. Makeup artis melakukan kerja mereka dengan cermelang karena mampu memberikan satu pandangan yang mengerikan setiap kali ada Scene yang melibatkan darah dan luka.


J.J. Abrams Beri Hint Cameo Karakter Kegemaran Peminat Bakal Muncul Dalam ‘The Rise Of Skywalker”

Star Wars: The Rise of Skywalker menandakan pengakhiran “Skywalker Saga”, dan ramai peminat tidak sabar untuk melihat bagaimana J.J. Abrams merencanakan finale filem arahannya itu.

Star Wars: The Rise of Skywalker

Star Wars: The Rise of Skywalker

Dalam temubual bersama portal Jepun Sora News baru-baru ini, J.J. Abrams memberi ‘hint’ kepada peminat bahawa filem The Rise of Skywalker bakal menampilkan cameo dari filem / siri animasi The Clone Wars dan Star Wars Rebels, iaitu Ahsoka Tano.

Abrams memberi petunjuk selepas dia bertanya kepada pewawancara tentang karakter Star Wars kegemaran mereka. Selepas pewawancara menyebut The Clone War, Abrams memberi respon “Hmm Ahsoka ya?, anda mungkin mahu menonton The Rise of Skywalker dengan lebih teliti.”

Ahsoka Tano merupakan Padawan Anakin Skywalker dan dikatakan telah mati semasa bertarung dengan Darth Vader. Namun dalam episod “A World Between Worlds”, Star Wars Rebel Musim Keempat, nasib Ahsoka akhirnya telah diketahui dimana Ezra Bridger berjaya menyelamatkannya sebelum Vader sempat membunuh bekas anak muridnya itu.

Walaupun sekadar ‘hint’ peminat mungkin mahu menyaksikan dengan lebih teliti tentang cameo Ahsoka Tano dalam filem akan datang, dan diharapkan karakter tersebut bukan sekadar cameo. Jadi kepada para peminat Star Wars, adakah anda teruja dengan ‘hint’ yang didedahkan J.J. Abrams? kongsikan pendapat anda.

Star Wars: The Rise of Skywalker bakal menemui penonton mulai 20 Disember ini.

Star Wars: The Rise of Skywalker

Star Wars: The Rise of Skywalker


Review Filem: The Exorcist: Believer (2023)

AMARAN SPOILER!!! Selepas berjaya menghidupkan francais Halloween, Blumhouse beralih arah ke satu lagi francais seram yang pernah popular satu ketika dahulu, iaitu The Exorcist. Bermula dari filem pertama tahun 1973, The Exorcist mula berkembang menjadi sebuah francais dengan empat filem telah dihasilkan dengan yang terakhir pada tahun 2005 menerusi filem Dominion: Prequel to the Exorcist. Walaupun filem...

AMARAN SPOILER!!!
Selepas berjaya menghidupkan francais Halloween, Blumhouse beralih arah ke satu lagi francais seram yang pernah popular satu ketika dahulu, iaitu The Exorcist. Bermula dari filem pertama tahun 1973, The Exorcist mula berkembang menjadi sebuah francais dengan empat filem telah dihasilkan dengan yang terakhir pada tahun 2005 menerusi filem Dominion: Prequel to the Exorcist.
Walaupun filem terakhir dianggap kejayaan box office, filem-filem terdahulu gagal menandingi kehebatan filem pertama, sekaligus menguburkan francais seram yang pernah popular itu. Melihat kepada kejayaan Halloween, Blumhouse mempertaruhkan modal mereka apabila merancang sebuah trilogi baharu The Exorcist dengan The Exorcist: Believer menjadi filem pertama dalam trilogi tersebut dan diketuai oleh pengarah David Gordon Green, yang telah mengemudi trilogi baharu Halloween dengan jayanya.
Berfungsi sebagai sekuel langsung dari filem hit tahun 1973, The Exorcist: Believer menceritakan tentang dua remaja yang dirasuk selepas hilang selama tiga hari dihutan. Terdesak untuk memulihkan kedua-dua remaja itu, salah seorang bapa telah mencari seorang individy yang pernah dirasuk dan meminta bantuannya untuk memulihkan anaknya dari rasukan syaitan.

Agak jarang Hollywood menghasilkan menghasilka filem seram bertemakan pengusiran syaitan, dan langkah Blumhouse menghidupkan kembali francais The Exorcist adalah sesuatu yang baik kerana ia memberikan kepelbagaian cerita kepada peminat filem seram.
Namun, The Exorcist: Believer dibayangi kehebatan filem pertama yang jauh lebih menakutkan dan ngeri kerana filem ini gagal menyampaikan jangkaan peminat. Dari segi cerita, boleh dikatakan memuaskan, dan bersesuai dengan tajuk filem ini dimana ia memfokuskan pada salah seorang bapa kepada remaja yang dirasuk itu.
Bapa kepada gadis itu mempunyai masalah untuk mempercayai tuhan hanya disebabkan peristiwa yang pernah melanda dia dan isterinya satu ketika dahulu. Walaupun ceritanya tertumpu pada peralihan dari tidak mempercayai tuhan sehingga dia akhirnya menyerahkan segala-galanya kepada tuhan, The Exorcist: Believer gagal menyerlahkan elemen pentingnya iaitu seram dan ngeri ketika mereka cuba mengusir syaitan.

Walaubagaimanapun, terdapat twist yang menarik semasa ibubapa dan jiran terdekat melakukan upacara pengusiran syaitan dimana mereka telah diperdaya dan hampir tewas pada tipu helah syaitan. Selain itu juga, sekuel ini turut mengisyaratkan bahaya upacara pengusiran syaitan tidak hanya bergantung harap pada paderi semata-mata, tetapi bagaimana mereka yang terlibat bertahan dalam menghadapi helah syaitan.
Disebalik kekurangan dari segi elemen seram dan ngeri, The Exorcist: Believer boleh dikatakan agak menarik jika dilihat dari segi penceritaan kerana ia meneroka lebih dalam tentang rasukan syaitan dan bagaimana orang disekeliling berhadapa dengan segala tipu helah dan kecekalan mereka untuk menghalau syaitan dari mendiami badan orang yang tersayang.
Apapun, diharapkan filem kedua dalam trilogi baharu yang akan datang akan lebih menarik, lebih-lebih lagi melihat tajuknya yang agak promosing, iaitu The Exorcist: Deceiver, yang memberi syarat bahawa lebih banyak twist dan tipu helah yang bakal dihadapi pengusir-pengusir syaitan.

                   Rating Kakimuvee

3/5


Cillian Murphy Akan Memainkan Peranan J. Robert Oppenheimer Dalam Filem Terbaru Nolan

Cillian Murphy telah menandatangani kontrak untuk memainkan peranan utama dalam filem terbaru Christopher Nolan bertajuk Oppenheimer, lapor  Deadline

Murphy akan memainkan peranan sebagai saintis J. Robert Oppenheimer dalam filem drama biografi terbitan Universal Pictures, dan Snycopy, syarikat produksi milik Nolan. Tarikh tayangan telah ditetapkan pada 21 Julai 2023.

“Thriller epik yang dirakam menggunakan IMAX mendorong penonton ke paradoks yang mendebarkan, tentang lelaki misteri yang mesti mengambil risiko untuk memusnahkan dunia demi menyelamatkannya,” menurut logline dari sumber.

Oppenheimer berdasarkan buku pemenang Hadiah Pulitzer, American Prometheus: The Triumph and Tragedy of J. Robert Oppenheimer karya Kai Bird dan mendiang Martin J. Sherwin. Filem ini ditulis dan diarahkan oleh Nolan, dengan Universal Pictures dijangka mengedarkan filem ini di pawagam seluruh dunia. Emma Thomas, Charles Roven dan Nolan akan menjadi penerbit.

Filem ini dijangka memulakan produksi pada awal 2022, dan dilaporkan akan dirakam dengan mnggunakan kombinasi IMAX 65mm dan format-besar filem 65mm.

J. Robert Oppenheimer adalah ahli teori fizik Amerika dan profesor fizik yang menjadi ketua Makmal Los Alamos sewaktu Perang Dunia Kedua. Dia termasuk di antara mereka yang dikreditkan sebagai “bapa bom atom” untuk peranan mereka dalam Projek Manhattan, yang merupakan usaha untuk mencipta senjata nuklear pertama. Oppenheimer juga terkenal dengan kata-katanya, “Sekarang saya menjadi Kematian, pemusnah dunia,” merujuk pada kitab suci Hindu Bhagavad Gita setelah berjaya meletupkan bom atom pertama pada 16 Julai 1945.


Dave Bautista Enggan Berlakon Dalam Filem Ketiga Guardians Of The Galaxy

Dave Bautista yang membawakan watak Drax the Destroyer dalam Marvel Cinematic Universe memberi amaran bahawa beliau tidak akan berlakon dalam filem Guardians of the Galaxy Vol. 3 sekiranya pihak studio tidak menggunakan skrip yang dihasilkan oleh James Gunn.

Guardians of the Galaxy Vol. 3

Ketika ditemubual oleh laman web  Short List, pelakon tersebut turut mempertahankan bekas pengarah Guardians of the Galaxy itu dengan menyatakan James Gunn sebagai seorang individu yang baik

“Nobody’s defending his tweets, but this was a smear campaign on a good man, I spoke to Chris Pratt the day after it happened and he’s a bit religious so he wanted time to pray and figure it out, but I was more like: f*ck this. This is bullsh*t. James is one of the kindest, most decent people I’ve met.”

“Where I’m at right now is that if [Marvel] don’t use that script, then I’m going to ask them to release me from my contract, cut me out or recast me.”

Pada pertengahan Julai yang lalu, James Gunn telah dipecat oleh Disney setelah ‘Tweet’ lama milik pengarah itu terbongkar. “Tweet” tersebut mengandungi kenyataan-kenyataan kontroversi dan humor melampau berkenaan isu rogol, pedophilia, insiden 9/11 dan juga insiden Holocaust.

James Gunn telah dipecat oleh Disney

Bagaimanapun, pelakon-pelakon utama Guardians of the Galaxy iaitu Dave Bautista, Chris Pratt, Zoe Saldana, Bradley Cooper, Vin Diesel, Karen Gillan, Pom Klementieff, Michael Rooker dan Sean Gunn masih menyokong pengarah terbabit dan meminta pihak Disney agar mengambil semula James Gunn sebagai pengarah Guardians of the Galaxy Vol. 3.

Guardians of the Galaxy Vol. 3.

Filem Guardians of the Galaxy Vol. 3 sepatutnya memulakan penggambaran mereka pada musim luruh ini di Atlanta, tetapi tidak dapat dipastikan sama ada jadual penggambaran diteruskan seperti biasa ataupun ditangguhkan selepas pemecatan James Gunn.

Guardians of the Galaxy Vol. 3


Tonton ‘Sneak Peek’ Filem Animasi Ralph Breaks the Internet

Studio Walt Disney Pictures melancarkan ‘sneak peek’ terbaru filem sekuel  Wreck-It Ralph 2: Ralph Breaks The Internet. Anda boleh tontonnya di pemain video dibawah.

Dalam sekuel kali ini, Ralph (disuarakan oleh John C. Reilly) telah meninggalkan dunia arked dan mengembara ke dunia internet. Turut menyertainya adalah Vanellope von Schweetz (disuarakan oleh Sarah Silverman). Kedua-duanya mengembara ke dunia internet dengan tujuan untuk mencari alat ganti permainan arked Vanellope, Sugar Rush dilaman sesawang. Ralph dan Vanellope bakal menempuhi dunia baru dan bertemu dengan karakter dunia Internet termasuklah bertemu Yess (disuarakan oleh Taraji P. Henson), yang merupakan pengusaha laman web dan algoritma yang cukup bergaya.

Wreck-It Ralph 2: Ralph Breaks The Internet juga bakal menampilkan puteri-puteri Disney dan disuarakan oleh pelakon-pelakon asal seperti Auli‘i Cravalho (Moana), Kristen Bell (Anna dalam animasi Frozen), Kelly Macdonald (Merida dalam animasi Brave), Mandy Moore (Rapunzel dalam animasi Tangled), Anika Noni Rose (Tiana dalam animasi The Princess and the Frog), Irene Bedard (Pocahontas), Linda Larkin (Jasmine dalam animasi Aladdin), Paige O’Hara (Belle dalam animasi Beauty and the Beast) dan Jodi Benson (Ariel dalam animasi The Little Mermaid).

Filem animasi ini akan menemui penonton pada 21 November 2018


Transformasi Fizikal Luar Biasa Aktor Hollywood Demi Watak

Transformasi fizikal sangat biasa di kalangan ‘method actors’. Ada dikalangan yang segaja mengurangkan berat badan atau menggemukkan diri demi watak yang akan dilakonkan mereka. Tetapi kadangkala, terdapat beberapa pelakon yang terlampau mendalami watak lakonan, baik secara fizikal atau psikologi, sehingga kesan kepada mereka.

Disini kami ingin kongsikan pelakon-pelakon Hollywood yang hampir menjadi gila (ada yang maut) kerana terlalu obses dengan karakter lakonan mereka dalam sesebuah filem.

Heath Ledger sangat mendalami watak Joker dalam filem arahan Christopher Nolan, The Dark Knight (2008). Dia membiarkan dirinya masuk ke dalam kemurungan, dan menjadi sangat teruk sehingga mendiang terpaksa mengambil pil penenang.

Ketika penggambaran filem The Dark Knight, Heath Ledger dilihat sangat menakutkan sebagai Joker ketika babaknya memasuki pesta Bruce Wayne. Michael Caine sangat ketakutan apabila melihat Heath Ledger sehingga pelakon veteran itu terlupa akan dialognya.

Gabungan insomnia, kemurungan dan pil penenang akhirnya menyebabkan kematian pelakon yang sangat berbakat ini. Heath Ledger memenangi anugerah Oscar untuk Pelakon Pembantu Lelaki Terbaik menerusi filem ini.

Memainkan watak jurumesin bernama Trevor dalam filem The Machinist (2004), Christian Bale menguruskan badan dan kehilangan kira-kira 30 kilogram untuk filem itu.

Dia juga tidak tidur selama dua minggu berturut-turut demi mengubah dirinya “menjadi Trevor”. Dia menjayakan dan melakukan transformasi itu dengan mengasingkan dirinya dari kehidupan normal selama dua bulan.

Jared Leto memang terkenal sebagai seorang pelakon yang gemar menggunakan kaedah-kaedah tersendiri untuk menjayakan sesuatu watak. Dia memberi hadiah-hadiah pelik kepada para pelakon dalam filem Suicide Squad (2016). Dia menulis surat cinta yang menakutkan dan memberi tikus mati kepada Margot Robbie dan memberi Will Smith peluru. Kemudian dia menghantar video bersama bangkai babi kepada kesemua pelakon yang terlibat.

Perkara ini menyebabkan penerbit filem ini mengupah seorang pakar terapi dan diletakkan di lokasi penggambaran untuk memberi terapi kepada kesemua pelakon ketika menjalani penggambaran.

Daniel Day Lewis mungkin salah seorang pelakon terbaik yang masih hidup dan yang pernah ada. Dia sangat terkenal kerana sering mendalami watak lakonanya

Dalam filem My Left Foot (1989), Daniel Day Lewis digambarkan sebagai orang kurang upaya yang bongkok. Dia terus membongkok sepanjang tempoh penggambaran, dan juga selepas selesai menajalani pengambaran. Daniel akhirnya mengalami kecederaan dua tulang rusuk. Dia juga enggan keluar dari watak yang dibawanya itu walaupun ketika rehat. Krew-krew produksi terpaksa menyuapkannya makanan, sebagaimana wataknya yang kurang upaya dalam filem itu.

Daniel memenangi anugerah Pelakon Lelaki Terbaik pertamanya di Anugerah Akademi melalui filem tersebut (dia satu-satunya pelakon lelaki yang memenangi 3 kali anugerah Pelakon Lelaki Terbaik Oscar).

Adrien Brody melakukan app sahaja untuk menterjemahkan perasaan kehilangan segala-galanya dalam filem The Pianist (2002).

Demi karakter, dia kehilangan berat badan sebanyak 12 kilogram, tidak menggunakan telefon bimbitnya, menjual kereta dan pangsapurinya. Dia juga berpisah dengan teman wanitanya. Babak di mana dia menangis seperti telah kehilangan segala-galanya di dunia dalam filem itu, adalah semulajadi.

Adrien Brody merupakan pelakon lelaki termuda yang memenangi Anugerah Akademi untuk Pelakon Lelaki Terbaik menerusi filem ini pada umur 29 tahun.

Ashton Kutcher terpaksa dimasukkan ke hospital kerana dia terlalu mendalami watak untuk filem Jobs (2013).

Ashton Kutcher bukanlah seorang ‘method actor’. Tetapi untuk peranan Steve Jobs, dia melakukan diet buah-buahan lengkap, sama seperti kehidupan sebenar Steve Jobs. Dua hari selepas penggambaran selesai, dia dimasukkan ke hospital kerana kekurangan vitamin yang teruk dan pengurangan kepadatan tulang.

Robert De Niro sememangnya diiktiraf sebagai pelakon ‘badass’. Semasa zaman kegemilangannya ketika berlakon dalam filem Raging Bull (1980), dan Taxi Driver (1976), dia benar-benar melakukan kaedah lakonan yang sangat hebat.

Untuk Taxi Driver, dia sanggup mendapatkan lesen memandu palsu dan haram yang mana dia menggunakannya untuk menjadi pemandu teksi yang sebenar dan mengambil penumpang di sekitar bandar New York pada waktu malam.

Dia juga mendalami watak peninju Jake LaMotta untuk filem Raging Bull. De Niro mempraktikkan tinju dengan begitu ganas sehingga dia mematahkan rusuk dan gigi Jake LaMotta sendiri ketika berlatih tinju dengannya.

Nicolas Cage menakutkan pelakon-pelakon lain semasa menjalani penggambaran Ghost Rider (2007) Dalam filem tersebut, wajah dan susuk tubuh Nicolas Cage adalah CGI/janaan komputer apabila dia menjadi ‘Rider’. Tetapi itu tidak menghalangnya daripada mendalami watak itu sama sekali.

Dia mengenakan solekan di wajahnya supaya kelihatan seperti mayat dan membawa simbol-simbol Mesir purba dengan tujuan untuk memanggil hantu dan semangat. Cage terlebih mendalami karakter, sehinggakan pelakon-pelakon di dalam filem tersebut benar-benar menjadi takut kepadanya.

Dia juga enggan bercakap dengan mana-mana pelakon yang berlakon di sampingnya dan juga krew-krew produksi, dan itu lagi menambah ketakutan kepada semua yang terlibat dalam filem tersebut.

Demi menjayakan watak dalam filem One Flew Over The Cuckoo’s Nest (1975), para pelakon telah tinggal di rumah sakit jiwa yang sebenar. Keseluruhan babak dalam filem ini dijalankan di wad psikiatri di rumah sakit jiwa. Selama penggambaran, seluruh watak tinggal di rumah sakit jiwa yang sebenarnya untuk merasai bagaimana menjadi ‘orang gila’.

One Flew Over The Cuckoo’s Nest

Danny Devito mencipta teman khayalannya sendiri disaat pengambaran untuk membuat karakternya se’realistik’ yang mungkin. Sydney Lassick, mengalami gangguan mental disaat penggambaran filem telah terakhir.

Shia Labeouf mencederakan dirinya dan membiarkan luka itu untuk sepanjang tempoh penggambaran filem Fury (2014) untuk memastikan ia nampak realistik. Luka yang dilihat pada pipi kanannya segaja dibuat Lebeouf. Dia juga mencabut salah satu giginya, dan tidak mandi selama 30 hari berturut-turut.

Keadaan ini menyebabkan para pelakon dan krew produksi filem itu tidak dapat menanggung bau badan Lebeouf, dan mereka mengatur ruang berasingan untuk Shia Lebouef berehat ketika penggambaran.

Anne Hathaway menjadi obses dengan peranannya dalam filem Les Miserables (2016). Dia menurunkan berat badan hampir 10 kilogram dan tidak memakan apa-apa kecuali pes oat selama berminggu-minggu.

Dia mencukur kepalanya dan kerana wataknya, Fantine, mengalami banyak kesusahan, dan Anne Hathaway mengakui bahawa dia secara fizikal dan psikologi berasa sangat tertekan. Dia mengambil masa berminggu-minggu menghabiskan masa dengan orang tersayang untuk berasa normal semula.


Tragedi Titan: Populariti Permainan Simulasi Kapal Selam Seram Meningkat

Berikutan tragedi kapal selam pelancong OceanGate Titan yang hilang ketika menuju ke bangkai kapal HMS Titanic, populariti permainan simulasi kapal selam seram secara tiba-tiba meningkat di Steam.

Ini kerana, permainan simulasi tersebut dikatakan mempunyai persamaan yang hampir sama dengan tragedi yang berlaku baru-baru ini.

Iron Lung ialah permainan indie 2022 yang dibangunkan oleh David Szymanski, di mana pemain mengawal banduan yang dihantar dalam misi untuk meneroka lautan darah yang luas di bulan terpencil untuk mengumpul sumber.

Permainan ini adalah mimpi ngeri bagi mereka yang mengalami claustrophobia dan talassophobia, ketakutan terhadap makhluk gergasi didalam air.

Terperangkap dalam ruang yang agak kecil di bawah air dan berjuang untuk oksigen dengan beberapa orang lain adalah sesuatu yang tiada siapa yang ingin alami sendiri.

Dengan nasib lima mangsa Titan yang telah diketahui, tidak menghairankan jika terdapat beberapa individu dengan rasa tahu yang tinggi, cuba bermain permainan simulasi Iron Lung, untuk mensimulasikan peristiwa tragis itu.

Persamaan antara tragedi sebenar dan permainan simulasi itu menjadi lebih menakutkan lebih-lebih lagi selepas orang ramai mengentahui bahawa kapal selam OceanGate dikawal oleh pengawal permainan yang mengandungi “komponen luar rak”.

It uhh… does yeah— David Szymanski (@DUSKdev) June 21, 2023

Pembangun pemainan simulasi itu, David Szymanski turut berkongsi tangkap layar yang menunjukkan lonjakan jualan yang mendadak, dengan berkata, “ini terasa sangat salah.”

This feels so wrong pic.twitter.com/SMAKC6sOfH— David Szymanski (@DUSKdev) June 21, 2023

“Saya membuat Iron Lung sebagai perkara paling ngeri yang saya boleh fikirkan, dan mengetahui orang sebenar berada dalam situasi itu sekarang adalah agak mengerikan, walaupun ia adalah keputusan buruk mereka sendiri,” tulisnya di Twitter.

I definitely see the dark humor in this whole Titanic sub thing, it's just… like, I made Iron Lung the most nightmarish thing I could think of, and knowing real people are in that situation right now is pretty horrific, even if it was their own bad decisions.— David Szymanski (@DUSKdev) June 21, 2023

Dalam situasi sebenar, mangsa yang berada dalam kapal selam telah dikunci dari luar, sama seperti dalam permainan simulasi dimana pemain mendapat diri mereka terperangkap dalam kapal selam tanpa ada cara lain untuk melarikan diri.

Szymanski berkata dia menggunakan senario rekaan yang melibatkan kapal selam untuk membangunkan permainan tanpa mengambil idea daripada situasi kejadian sebenar.

Pencipta permainan indie itu juga mengakui bahawa walaupun dia mengambil bahagian dalam beberapa “gurauan” ringan tentang situasi itu, ia benar-benar tragis dan mengecewakan bagi sesiapa sahaja untuk menemui nasib sedemikian.


Matt Reeves Kongsi Gambar Terbaru Batman Sempena Meraikan #BatmanDay

Sempena meraikan #BatmanDay, pengarah The Batman, Matt Reeves, telah kongsikan gambar terbaru The Dark Knight menerusi hantaran di media sosial Twitter.

Gambar tersebut diambil dari bilik suntingan di mana ia turut menampilkan Batman lakonan Robert Pattinson di layar skrin. Selain itu juga, Reeves turut mengingatkan peminat tentang trailer baru The Batman yang akan dilancarkan bulan hadapan semasa acara DC FanDome.

Wow, I have been away so long…! Just popping my head out of the editing room for a moment to say #HappyBatmanDay ! Can’t wait to share a lot more with you all four weeks from today at #DCFanDome ! (Sorry about the messy desk #LongHours) #TheBatman @TheBatman pic.twitter.com/ye0u1xQo65— Matt Reeves (@mattreevesLA) September 18, 2021

Dalam satu hantaran lain di Twitter, komposer lagu Michael Giancchino turut menggoda peminat dengan berkongsi video pendek yang memaparkan pemuzik orkestra sedang memainkan skor untuk filem akan datang.

Happy #BatmanDay everyone!! We have been hard at work and can’t wait to share what we’ve been up to!! @mattreevesLA #DCFanDome #TheBatman @TheBatman pic.twitter.com/BGyiOSxdaa— Michael Giacchino (@m_giacchino) September 18, 2021

Kepada peminat-peminat DC, jangan lupa saksikan acara maya DC FanDome yang akan berlangsung pada hari Ahad, 17 Oktober. Klik pautan ini untuk melihat program-program yang disusun untuk acara akan datang.

The Batman ditetapkan dalam dunianya sendiri dan tidak terikat dengan dunia DCEU. Filem ini memberi fokus pada tahun kedua Bruce Wayne sebagai Batman yang mana ia akan mengikuti beberapa siri pembunuhan yang membongkar sejarah rasuah di bandar Gotham dan bagaimana keluarga Bruce dikaitkan.

Filem terbaru Warner Bros. DC ini dibarisi pelakon seperti Robert Pattinson yang memainkan peranan utama sebagai sebagai Bruce Wayne / Batman. Dia akan turut disertai Zoe Kravitz sebagai Selina Klye / Catwoman, Paul Dano sebagai The Riddler, Andy Serkis sebagai Alfred Pennyworth, John Turturro sebagai Carmine Falcone dan bintang Westworld, Jeffrey Wright sebagai Commissioner Gordon dan Collin Farrell sebagai Oswald Cobblepot, aka The Penguin. Peter Sarsgaard dan Jayme Lawson turut membintangi filem ini, sebagai Gotham D.A. Gil Colson dan Bella Reál.

Warner Bros. menetapkan tarikh tayangan The Batman pada 4 Mac 2022.


Ghostface Kembali Dalam Trailer Pertama Scream

Paramount Pictures telah melancarkan trailer rasmi Scream untuk ansuran kelima yang sangat dinanti-nantikankan dari francais ikonik dengan nama sama. Trailer tersebut menampilkan kepulangan semula Neve Campbell sebagai Sidney Prescott, David Arquette sebagai Dewey Riley dan Courteney Cox sebagai Gale Weathers. Filem ini dijadualkan tayangan pada 14 Januari 2022.

Trailer Scream 5 dimulakan dengan deringan telefon yang biasa didengari dan berakhir dengan kematian mengerikan seorang remaja perempuan. Video itu juga turut memberikan kepada kita pandangan pertama mengenai watak-watak baru yang kini menghadapi ancaman Ghostface.

Ansuran kelima Scream diarahkan oleh pembikin filem Ready or Not, Matt Bettinelli-Olpin dan Tyler Gillett, berdasarkan lakonlayar yang ditulis James Vanderbilt (Zodiac) dan Guy Busick (Ready or Not).

Sinopsis: “Dua puluh lima tahun selepas rentetan pembunuhan kejam yang mengejutkan kota Woodsboro yang sunyi, seorang pembunuh baru telah memakai topeng Ghostface dan mula mensasarkan sekumpulan remaja untuk membangkitkan rahsia dari masa lalu yang sangat menakutkan di kota ini.”

Pelakon asal, Neve Campbell, Courteney Cox, David Arquette, dan Marley Shelton akan kembali mengulangi peranan mereka dari filem terdahulu. Mereka akan disertai pendatang baru francais seperti Jack Quaid (The Boys), Melissa Barrera (Vida), Jenna Ortega (The Babysitter: Killer Queen), Mason Gooding (Booksmart), Dylan Minnette (13 Reasons Why), Kyle Gallner (Ghosts of War), Jasmin Savoy Brown (The Leftovers) dan Mikey Madison (Better Things)

Do you like scary movies? Watch the NEW trailer for #ScreamMovie – Only in theatres January 14, 2022. pic.twitter.com/He8g8q0QeT— Scream (@ScreamMovies) October 12, 2021


Lee Jong Suk, Kim Rae Won, Jung Sang Hoon, & Park Byung Eun Dalam Rundingan Untuk Bintang Filem Aksi Terbaru

Lee Jong Suk, Kim Rae Won, Jung Sang Hoon, & Park Byung Eun dilaporkan sedang dalam rundingan untuk membintangi filem aksi terbaru.

Pada 19 Januari, iMBC (via Soompi) melaporkan bahawa Lee Jong Suk akan membintangi filem Decibel (tajuk kerja). Susulan dari laporan itu, agensi Lee Jong Suk, A-MAN Project telah mengeluarkan kenyataan dengan mengatakan “Lee Jong Suk telah menerima tawaran untuk bintangi ‘Decible’, dan dia secara positif sedang menilinya.”

Decible akan diterbitkan oleh East Dream Synopex, dan filem ini menceritakan tentang sekumpulan individu yang terdiri daripada komander kapal selam, wartawan dan pasukan Pemerintah Sokongan Keselamatan Pertahanan yang cuba menghenti bom yang ditemui di tengah bandar, dan bom tersebut sensitif dengan bunyi.

Pada Disember yang lalu, turut dilaporkan bahawa Kim Rae Won, Jung Sang Hoon, dan Park Byung Eun akan membintangi film ini. Sumber kepada ketiga-tiga pelakon itu mengesahkan bahawa mereka secara positif meneliti tawaran yang diterima.

Kim Rae Won sedang dalam rundingan untuk membawa peranan komandan kapal selam Angkatan Laut, Kang Do Young. Dia adalah tokoh penting yang dikaitkan dengan insiden kapal selam yang menjadi sasaran serangan pengganas. Sekiranya dia menerima tawaran itu, ini akan menjadi filem pertamanya dalam tempoh dua tahun selepas The Most Ordinary Love.

Jung Sang Hoon ditawarkan peranan wartawan yang bersemangat, Oh Dae Oh. Ini juga merupakan filem pertamanya dalam dua tahun selepas Shall We Do It Again.

Park Byung Eun ditawarkan peranan Cha Young Han, yang merupakan anggota Pemerintah Sokongan Keselamatan Pertahanan. Pelakon ini meninggalkan kesan mendalam kepada penonton melalui Bad Police, The Great Battle, llang: The Wolf Brigade, dan The Mayor.

Lee Jong Suk memulakan karier lakonannya melalui drama 2010 Prosecutor Princess, dan dia mula membintangi drama-drama hit seperti Secret Garden, School 2013, I Hear Your Voice, Doctor Stranger, Pinocchio, W, While You Were Sleeping, dan Romance is a Bonus Book. Dia baru-baru ini kembali dari perkhidmatan tentera, dan pelakon itu juga sedang dalam perbincangan untuk membuat penampilan khas dalam filem The Witch 2 (judul kerja).

Decible akan diarahkan oleh Hwang In Ho, yang sebelum ini pernah terlibat dalam projek Spellbound dan Monster. Penggambaran akan bermula pada musim bunga.


[TRAILER] Sophia Albarakbah Kembali Dalam Filem Sekuel “Ada Hantu 2”

Selepas filem pertama Ada Hantu berjaya mendapat sambutan hangat di Disney+ Hotstar pada tahun lalu, Hairul Azreen kembali dengan filem dengan sekuel yang akan ditayangkan di pawagam pada 15 September ini.

Ada Hantu 2 adalah komedi seram yang sekali lagi diarahkan oleh Hairul berdasarkan skrip yang ditulis oleh Adrian Teh dan Amar Amir.

Filem kali ini menceritakan lima rakan, Aliff, Bariah, Talha, Jimmy dan Sasha kembali ke banglo lama milik arwah nenek Bariah dan mereka dalam misi mencari hantu Jepun dan hantu Kimono yang muncul dalam mimpi Bariah.

Kumpulan itu menghadapi beberapa insiden huru-hara di banglo itu terutama apabila mereka menemui satu lagi pintu misteri yang berada di dalam bilik pembantu rumah. Apa yang berlaku seterusnya akan membuatkan anda terkedu…

Hairul Azreen mengulangi peranannya sebagai Talha, disamping Zahiril Adzim sebagai Aliff, Shiqin Kamal sebagai Bariah, Nafiez Zaidi sebagai Jimmy, Elvina Chua sebagai Sasha, dan Sophia Albarakbah sebagai Farah. Turut menyertai mereka adalah Fify Azmi, Henley Hii, Theebaan G, Dafi Ismail Sabri dan Rubini Rubi.

Ada Hantu 2 diterbitkan ACT 2 Pictures dan diedarkan oleh GSC Movies.


Trailer Terbaru “Lightyear” Goda Lebih Banyak Misi & Pertembungan Dengan Zurg

Semasa majlis Oscar semalam, Chris Evans telah kongsikan trailer terbaru Lightyear, mendedahkan lebih banyak rakaman baharu yang menampilkan Buzz dan menggoda kehadiran Zurg yang jelas mensasarkan wira untuk filem akan datang.

Pengarah Angus MacLane sebelum ini mencadangkan bahawa Lightyear adalah filem yang dtonton oleh Andy (karakter Toy Story) sehingga membuatkan dia mahukan permainan “Buzz Lightyear.”

🚀Get ready to go beyond infinity with Disney and Pixar’s #Lightyear, only in theaters June 17. pic.twitter.com/fmr7CMrpIF— Disney (@Disney) March 28, 2022

Digambarkan sebagai “cerita asal Buzz Lightyear,” filem terbaru ini menjanjikan aksi wira yang diinspirasikan dari patung mainan dan mengikuti kisah Space Ranger legenda dalam penggembaraan antara galaksi

Chris Evans akan membawa suara watak utama Buzz Lightyear. Dia turut disertai Keke Palmer, Dale Soules, dan Taika Waititi sebagai sekumpulan rekrut yang bercita-cita tinggi, sementara Peter Sohn akan menyuarakan rakan robot Buzz, Sox. Barisan pelakon lain termasuklah Uzo Aduba, James Brolin, Mary McDonald-Lewis, Efren Ramirez, dan Isiah Whitlock Jr.

Lightyear akan ditayangkan di pawagam 17 Jun ini.


DUA DRAMA HEBAT TV3 BERSIARAN DI VIU OKTOBER INI

Berita yang menggembirakan bagi pencinta drama-drama Melayu apabila Primeworks Studios,  penerbit dan pengedar kandungan terbesar Malaysia yang banyak memenangi anugerah dan Viu, peneraju perkhidmatan penstriman video OTT (over-the-top) serantau, menandatangani kerjasama perkongsian kandungan yang menyaksikan dua (2) drama Melayu yang mendapat kedudukan  teratas di TV3 masa kini  bersiaran di platform penstriman video terkemuka ini.

Hati Yang Tersakiti, drama bersiri 15 episod yang bersiaran di slot Samarinda, mula bersiaran di Viu secara percuma dan eksklusif dari 15 Oktober hingga 10 November 2020. Manakala, kesemua 13 episod drama Lelaki Lingkungan Cinta dari slot Lestary  pula boleh ditonton di platform OTT Viu bermula 21 Oktober.

Menurut Pengarah Urusan Kumpulan Media Prima Berhad, Dato’ Iskandar Mizal Mahmood, “Ini merupakan satu lagi kejayaan besar bagi kami.  Kerjasama seperti ini sangat penting supaya kami dapat mengikuti perubahan kehendak, citarasa dan aliran penonton masa kini serta secara tidak langsung membolehkan kami berkembang dan menjejak  khalayak baru yang berpotensi”.

Dua (2) drama terpilih yang ditayangkan secara percuma dan eksklusif di Viu:

Dari slot Samarinda: Hati Yang Tersakiti (15 episod)

Tarikh Siaran : 15 Oktober 2020 – 10 November 2020
Pelakon: Remy Ishak, Nad Zainal, Mimi Lana

Hati Yang Tersakiti sebuah drama yang sarat dengan emosi mengisahkan mengenai perkahwinan pasangan suami isteri Mona dan Haris yang bahagia mula bermasalah apabila sahabat baik Mona, Farah yang baru bercerai menumpang tinggal bersama pasangan itu. Farah menjadi cemburu dengan kebahagiaan rakannya dan mula menggoda Haris. Dapatkah Haris mengelak dari berperasaan terhadap Farah? Dapatkah Mona menghidu apa yang berlaku di belakangnya?

Dari slot Lestary: Lelaki Lingkungan Cinta (13 episodes)

Tarikh Siaran : 21 Oktober 2020 – 19 November 2020
Pelakon : Naim Daniel, Shasha Abedul, Ismail Izzani, Shalma Eliana, Ruhainies, Rozita Che Wan

Lelaki Linkungan Cinta drama yang diadaptasi dari novel mengisahkan mengenai pasangan remaja Esya dan Adib yang berkahwin diusia muda ketika masih belajar dikolej. Pada mulanya, Esya khuatir untuk meneruskan perkahwinan namun Adib yang terkeanl dengan kenakalannya berjaya merayu dan meyakinkan Esya yang dia akan berubah dan mengubah cara hidupnya. Rakan mereka, Zamri, mencemburui hubungan

suami isteri ini dan mula membuat perancangan untuk memutuskannya hubungan mereka. Zamri menyebarkan khabar angin tentang Esya yang membuat Adib mempersoalkan isterinya. Mungkinkah kebenaran akan terungkap dan menyatukan kembali dua hati ini?

Langgan Viu untuk menonton rancangan premium tanpa iklan dari Korea, Indonesia, Malaysia, Thailand dan negara-negara Asia yang lain. Dapatkan potongan 40% pada bulan pertama (RM 8.00 melalui Google Pay dan RM 7.90 melalui Apple Pay) dengan melanggan Viu Premium.


[TRAILER] Pandangan Pertama Will Poulter Sebagai Adam Warlock Dalam Trailer Guardians Of The Galaxy Vol. 3

Semasa acara Comic-Con Experience 2022, Disney telah melancarkan trailer dan poster rasmi pertama Guardians of the Galaxy Vol. 3. Filem terbaru Marvel Studios ini dijadualkan tayangan pada 5 Mei 2023.

Guardians of the Galaxy Vol. 3.

“Dalam filem Marvel Studios Guardians of the Galaxy Vol. 3, kumpulan ketidaksesuaian kegemaran kita kelihatan agak berbeza pada masakini,” menurut sinopsis.

“Peter Quill, yang masih bersedih kerana kehilangan Gamora, mesti mengumpulkan pasukannya di sekelilingnya untuk mempertahankan alam semesta bersama-sama dengan melindungi salah seorang daripada mereka sendiri. Misi yang, jika tidak diselesaikan dengan jayanya, berkemungkinan besar akan membawa kepada pengakhiran Guardians yang kita kenali.”

Anda boleh tonton trailer Guardians of the Galaxy Vol. 3 dibawah:

Guardians of the Galaxy Vol. 3

Guardians of the Galaxy Vol. 3 sekali lagi ditulis dan diarahkan oleh James Gunn, dan menampilkan kepulangan bintang utama seperti Chris Pratt, Zoe Saldaña, Dave Bautista, Sean Gunn, Karen Gillan, Pom Klementieff, Bradley Cooper, dan Vin Diesel yang meneruskan peranan mereka sebagai Star-Lord, Gamora, Drax, Kraglin, Nebula, Mantis, Rocket, dan Groot.

Guardians of the Galaxy Vol. 3

Menyertai mereka adalah pendatang baharu MCU iaitu Will Poulter dan Chukwudi Iwuji, dengan Poulter disahkan membawa watak kegemaran peminat, Adam Warlock.


Spawn Reboot Sah Akan Diterbitkan, McFarlane Akan Mengarah

Pencipta komik Spawn, Todd McFarlane akan membuat penampilan pertama sebagai pengarah apabila akan menghasilkan filem reboot Spawn tidak lama lagi. Beliau juga akan bertindak menjadi penulis untuk filem tersebut. McFarlane menerusi syarikatnya, McFarlane Films akan bekerjasama dengan syarikat produksi Blumhouse Productions untuk menghidupkan kembali frnachise filem Spawn yang telah terkubur.

Blumhouse Prductions terkenal dalam penghasilan filem-filem horror berbudget rendah seperti Paranormal Activity, Insidious, The Purge dan Get Out.

Jason Blum yang juga pemilik syarikat produksi Blumhouse mengeluarkan kenyataan tentang kerjasama diantara kedua-dua syarikat dalam penerbitan filem reboot Spawn.

“Having worked with many visionary directors, I think Todd’s unique artistic talents will only add to his role as director of this film”

McFarlane sebelum ini pernah menyuarakan hasrat dan merancang untuk menghasilkan semula filem Spawn. Walaupun filem sebelum ini mendapat kritikan negatif dari pengkritik filem, ia tidak menghalang dirinya untuk hasilkan semula filem hasil dari karya beliau. Kini dengan penglibatan produksi Blumhouse, reboot filem Spawn kini akan menjadi kenyataan.


Tv Spot Eternals Dedah Deviants Telah Berevolusi

Marvel Studios telah melancarkan tv spot terbaru Eternals untuk filem terbaru Marvel Cinematic Universe arahan Chloé Zhao yang dinantikan. Filem ini dijadualkan tayangan di pawagam pada 5 November 2021.

TV Spot Eternals memaparkan beberapa rakaman terbaru yang menggoda kehadiran Deviants, yang mana kepulangan mereka nampaknya dicetuskan oleh ‘snap’ Bruce Banner dari filem Avengers: Endgame, yang telah membawa pulang separuh daripada populasi alam semesta. Walau bagaimanapun, kali ini, musuh lama Eternals telah berkembang menjadi sesuatu yang lebih kuat dan berbahaya.

Berdasarkan komik Marvel dengan nama sama karya Jack Kirby, Eternals menyambut pasukan superhero baru yang menarik ke Marvel Cinematic Universe. Kisah epik, sepanjang ribuan tahun, menampilkan sekumpulan pahlawan abadi yang dipaksa keluar dari bayang-bayang mereka sendiri untuk kembali bersatu dan menentang musuh tertua umat manusia, The Deviants.

Eternals menampilkan barisan pelakon bintang seperti Richard Madden sebagai Ikaris, Gemma Chan sebagai Sersi, Kumail Nanjiani sebagai Kingo, Lauren Ridloff sebagai Makkari, Brian Tyree Henry sebagai Phastos, Salma Hayek sebagai Ajak, Lia McHugh sebagai Sprite, Don Lee sebagai Gilgamesh, Barry Keoghan sebagai Druig, Angelina Jolie sebagai Thena dan Kit Harington sebagai Dane Whitman.

Pemenang Oscar Chloe Zhao mengarahkan filem ini dan turut menulis lakon layar bersama Matthew k. Firpo dan Ryan Firpo. Presiden Marvel Studios, Kevin Feige berperanan sebagai penerbit.

Eternals akan ditayangkan di pawagam pada 5 November ini.


Rosyam Nor, Louis Koo Antara Sebab Korang Kena Tengok G Storm

Filem aksi thriller Hong Kong G Storm telahpun memulakan tayanganya di pawagam tempatan pada hari ini. Diarahkan oleh David Lam, G Storm pasti menjanjikan adegan-adegan aksi yang cukup menarik kepada penonton, khususnya kepada mereka yang meminat filem-filem Hong Kong. Disini, kami senaraikan beberapa sebab kenapa anda harus menonton filem ini di pawagam.

1. Plot Yang Mengangkat Isu Pemerdagangan Manusia

G Storm merupakan ansuran terakhir dalam pentalogi ‘Storm’. Kisah kali ini menyaksikan penyiasat ICAC William Luk, lakonan Louis Koo, menyiasat kes di Jabatan Imigresen yang dikaitkan dengan kumpulan pemerdagangan manusia antarabangsa. Isu rasuah dikalangan pegawai kerajaan, campur tangan politik dan salah guna kuasa turut dimasukkan dalam filem kali ini, memberikan ia sebuah cerita yang menarik dan mendebarkan.

Barisan pelakon yang mantap menjanjikan sebuah filem yang menarik. Filem ini menampilkan Louis Koo sebagai watak utama, dan sudah tentu, para peminat Koo pasti tidak mahu melepaskan peluang melihat pelakon kegemaran mereka beraksi. Selain itu, ia turut menampilkan beberapa pelakon popular Hong Kong seperti Julian Cheung, pemenang anugerah Kevin Cheng dan Jessica Hsuan serta ramai lagi.

3. Datuk Rosyam Nor Sebagai Penjahat

Selepas muncul disamping bintang Kollywood Rajinikanth dalam filem Kabali, Datuk Rosyam Nor beralih angin ke Hong Kong dengan menyertai Louis Koo dalam G Storm. Seperti dalam Kabali, Rosyam Nor memainkan watak antogonis bernama King, ketua kumpulan pemerdagangan manusia antarabangsa dan orang kuat Siu (lakonan Michael Tse), yang merupakan antagonis utama filem ini. Ini kali kedua kita melihat hero malaya berlakong menjadi penjahat dalam filem antarabangsa. Mesti ramai peminat mahu melihat aksinya di dalam filem bukan?

Sebagai sebuah filem bergenre aksi thriller, pasti ramai yang menjangkakan adegan-adegan yang menarik. G Storm mengekalkan templat filem-filem aksi kepolisan Hong Kong, sepertimana yang dijangkakan peminat. Namun begitu, ia masih menghiburkan terutamanya ketika kita melihat pihak berkuasa cuba menumpaskan pengganas dan sindiket.

5. Sarikata berbahasa Melayu dan Inggeris

Setiap filem luar yang ditayangkan di pawagam tempatan pasti disertakan sarikata berbahasa Melayu dan Inggeris bagi memudahkan penonton memahami jalan cerita dan dialog yang dituturkan watak. G Storm juga tidak kecuali, jadi kepada penonton bukan Cina, anda tiada masalah untuk menonton filem ini.

Jadi, apa rancangan anda pada minggu ini? apa kata kita lihat Rosyam Nor dalam G Storm, yang kini sedang ditayangkan di pawagam-pawagam tempatan.


Jibam (2017) Review

Ia berkisarkan tentang seorang kanak-kanak istimewa bernama Jibam. Dia mewarisi bakat mengubati orang daripada ayahnya. Walaubagaimanapun, dia sering diejek oleh budak-budak kampung kerana sikapnya pelik iaitu suka mengumpul tin-tin kosong dan menyeretnya dengan tali.

Bahasa: Melayu
Sarikata: None
Klasifikasi: P13
Tarikh Tayangan: 7 Disember 2017
Genre: Drama
Durasi: 1 Jam 39 Minit
Pengedar: Empire Film Solution
Pelakon: Mohd. Ariff Abdullah, Bohari Ibrahim, Syafie Naswip, Kazar Saisi
Pengarah: Che Mie
Format: 2D

Jibam adalah naskah novel hasil tangan Ibrahim Anon @ Ujang yang diangkat menjadi filem. Jika anda pernah membaca novel ini,  percayalah, adaptasi pengarah Che Mie begitu berkesan dan menarik untuk ditonton. 99 minit masa tayangan tidak terasa berlalu. Pasti tidak akan mengecewakan.

Suasana Kampung Belulang sebagai kampung yang baru diteroka beberapa tahun nampak real. Tiada eletrik, tiada paip air bahkan memasak menggunakan dapur kayu. Mode of transport pula menggunakan basikal tua. Tempat lepak lepak pula di bawah pokok rendang yang dijadikan kedai. betul betul menggamit memori zaman kecil.

Pemilihan para pelakon harus diberikan pujian. che mie begitu berani dengan memilih Ariff yang tiada pengalaman berlakon sebagai jibam dan ternyata pertaruhannya menjadi. cuma ada ketika pertuturan jibam tidak begitu jelas, selain itu memang padu.  Bohari Ibrahim yang berlakon sebagai Tok Ngah Sudin juga harus diberi pujian. bersahaja dalam membawa watak namun mimik muka dan bahasa badan yang ditunjukkan sangat menjadi. Turut membuat penampilan dalam filem ini Kazar Saisi, Syafie Naswip, Kamarool Hj Yusuff dan lain lain.

Penceritaan filem Jibam sangat ‘straight-foward’ dan boleh dikira bersahaja. Tiada penukaran plot dan mengikut jalan cerita seperti di dalam novel. Terdapat beberapa perincian dalam novel yang tidak ditunjukkan. Walaupun tidak mengganggu perjalanan filem namun sedikit kelompangan dapat dirasai. seperti peranan Fakir, abang sulung Jibam yang tidak begitu menonjol. Malah terdapat beberapa babak yang sepatutnya ‘grand’ namun tidak mencengkam seperti waktu Usin Singai menyerang jibam.

Kesimpulanya, filem Jibam menunjukkan beberapa pengajaran yang tersurat dan tersirat buat kita. Bak kata pepatah, ‘buat baik berpada pada buat jahat jangan sekali’ serta orang ‘tamak selalu rugi’ begitu sesuai dengan perjalanan filem ini.  Bukan mudah mengadaptasi sesebuah karya novel ke layar perak, namun kami yakin Che Mie sudah melakukan yang terbaik dan menghasilkan karya yang menarik untuk tontonan semua.


Ben Affleck Bintangi Filem Drama Bencana “Falling to Earth”

Deadline melaporkan, Ben Affleck telah bersetuju untuk bintangi sebuah filem adaptasi berjudul Falling to Earth, berdasarkan novel yang ditulis oleh Kate Southwood. Affleck juga akan turut bertindak selaku penerbit bersama-sama Matt Damon menerusi syarikat penerbitan mereka, Pearl Street Films.

Novel tersebut dilancarkan pada 2013 dan berkisarkan tentang kejadian bencana alam yang berlaku pada tahun 1925 dimana puting beliung telah melanda tiga buah negeri iaitu Indiana, Illinois and Missouri, membunuh 45 orang dan merosakan banyak harta benda.

Affleck akan memainkan peranan sebagai Paul Graves, satu-satunya individu yang tidak terkesan dengan kejadian bencana alam tersebut. Namun setahun kemudian, Paul mula menghadapi kebencian dan cemburu dari orang-orang di kampung halamannya hanya disebabkan kejadian yang kebetulan.

Hillary Seitz akan menulis skrip filem ini, manakala Madison Ainley akan bertindak selaku penerbit eksekutif.


Pencalonan 71st Emmy Award Telah Diumumkan

The Television Academy telah mengumumkan senarai pencalonan bagi kategori-kategori yang dipertandingkan semalam. Acara yang akan memberi penghormatan kepada siaran televisyen itu akan berlangsung pada 22 September ini bertempat di Microsoft Theater, Downtown Los Angeles, California.

Senarai pencalonan di dominasi siri televisyen Game of Throne dengan jumlah pencalonan sebanyak 14 pencalonan diikuti siri televisyen Netflix, When They See Us dengan jumlah pencalonan sebanyak 11. Manakala HBO menjadi siaran yang paling tinggi jumlah pencalonan iaitu sebanyak 47 pencalonan diikuti Netflix sebanyak 29 pencalonan.

Berikut adalah antara senarai pencalonan 71st Emmy Award 2019.

Drama Series
Better Call Saul (AMC)
Bodyguard (Netflix)
Game of Thrones (HBO)
Killing Eve (AMC/BBC America)
Ozark (Netflix)
Pose (FX)
Succession (HBO)
This Is Us (NBC)

Comedy Series
Barry (HBO)
Fleabag (Amazon Prime)
The Good Place (NBC)
The Marvelous Mrs. Maisel (Amazon Prime)
Russian Doll (Netflix)
Schitt’s Creek
Veep

Limited Series
Chernobyl (HBO)
Escape at Dannemora (Showtime)
Fosse/Verdon (FX)
Sharp Objects (HBO)
When They See Us (Netflix)

Television Movie
Black Mirror
Bandersnatch
Brexit
Deadwood
KingLear
MyDinnerWithHerve

Lead Actor in a Drama Series
Bob Odenkirk (Better Call Saul)
Kit Harington (Game of Thrones)
Jason Bateman (Ozark)
Billy Porter (Pose)
Sterling K. Brown (This Is Us)
Mile Ventimiglia (This Is Us)

Lead Actor in a Drama Series

Lead Actress in a Drama Series
Emilia Clarke (Game of Thrones)
Jodie Comer (Killing Eve)
Viola Davis (How to Get Away With Murder)
Laura Linney (Ozark)
Mandy Moore (This Is Us)
Sandra Oh (Killing Eve)
Robin Wright (House of Cards)

Lead Actress in a Drama Series

Lead Actor in a Comedy Series
Anthony Anderson (Black-ish)
Don Cheadle (Black Monday)
Ted Danson (The Good Place)
Michael Douglas (The Kominsky Method)
Bill Hader (Barry)
Eugene Levy (Schitt’s Creek)

Lead Actor in a Comedy Series

Lead Actress in a Comedy Series
Christina Applegate (Dead to Me)
Rachel Brosnahan (The Marvelous Mrs. Maisel)
Julia Louis-Dreyfus (Veep)
Natasha Lyonne (Russian Doll)
Catherine O’Hara (Schitt’s Creek)
Phoebe Waller-Bridge (Fleabag)

Lead Actress in a Comedy Series

Lead Actor in a Limited Series or Movie
Mahershala Ali (True Detective)
Benicio Del Toro (Escape at Dannemora)
Hugh Grant (A Very English Scandal)
Jared Harris (Chernobyl)
Jharrel Jerome (When They See Us)
Sam Rockwell (Fosse/Verdon)

Lead Actor in a Limited Series or Movie

Lead Actress in a Limited Series or Movie
Amy Adams (Sharp Objects)
Patricia Arquette (Escape at Dannemora)
Aunjanue Ellis (When They See Us)
Joey King (The Act)
Niecy Nash (When They See Us)

Outstanding Directing For A Comedy Series
Alec Berg – Barry
Bill Hader – Barry
Mark Cendrowski – The Big Bang Theory
Harry Bradbeer – Fleabag
Amy Sherman-Palladino – The Marvelous Mrs. Maisel
Daniel Palldino – The Marvelous Mrs. Maisel

Outstanding Directing For A Drama Series
David Benioff & D.B. Weiss – Game Of Thrones – The Iron Throne
David Nutter – Game Of Thrones – The Last Of The Starks
Miguel Sapochnik – Game Of Thrones – The Long Night
Daina Reid – The Handmaid’s Tale – Holly
Lisa Brühlmann – Killing Eve – Desperate Times
Jason Bateman – Ozark – Reparations
Adam McKay – Succession – Celebration

Outstanding Directing For A Limited Series, Movie Or Dramatic Special
Johan Renck – Chernobyl
Ben Stiller – Escape At Dannemora
Jessica Yu – Fosse/Verdon
Thomas Kail – Fosse/Verdon
Stephen Frears – A Very English Scandal
Ava DuVernay – When They See Us

Reality Competition
The Amazing Race
American Ninja Warrior
Nailed It!
RuPaul’
Top Chef
The Voice

Variety Talk Show
The Daily Show with Trevor Noah (Comedy Central)
Full Frontal with Samantha Bee (TBS)
Jimmy Kimmel Live (ABC)
Last Week Tonight with John Oliver (HBO)
Late Late Show with James Corden (CBS)
Late Show with Stephen Colbert (CBS)

Klik sini untuk melihat senarai penuh

Klik sini untuk melihat senarai penuh


Video Review: Pusaka (2019)

Ulasan Kakimuvee untuk filem Pusaka dibuat dalam bentuk video. Anda boleh ketahui pandangan Kakimuvee mengenai filem arahan Razaisyam Rashid ini dipemain video dibawah.

Pusaka mengisahkan tentang Balqis dan Qistina merupakan sepasang adik beradik kembar perempuan yang ditemui oleh Inspektor Nuar dalam sebuah rumah kosong, yang mana kedua-duanya telah dikurung secara misteri.

Bagaimanapun, selepas penemuan itu, pegawai polis yang cekap itu kini perlu segera menyelesaikan misteri di sebalik kembar tersebut kerana dia bukan sahaja diganggu pelbagai kejadian aneh selepas menjumpai mereka, malah setiap orang yang berkait dengan kes itu juga mula mati seorang demi seorang.

Filem ini dibintangi beberapa pelakon hebat seperti Syafiq Kyle, Mimi Lana, Hafidz Roshdi, Farhanna Qismina, Ogy Ahmad Daud dan Faizal Hussein.

Pusaka kini sedang ditayangkan dipawagam-pawagam tempatan.


Rumah Yang Menyimpan Misteri Menakutkan, Saksikan Filem Seram RUMAH KENTANG: THE BEGINNING 27 Februari Ini

TGV Pictures membawakan kepada peminat, sebuah filem seram dari Indonesia berjudul Rumah Kentang: The Beginning arahan Rizal Mantovani (Kuntilanak 1 & 2), tayangan 27 Februari ini.

Berkisarkan tentang Sepasang suami isteri Adrian dan Sofie merupakan penulis dan pelukis ilustrasi novel seram, tapi berdepan cabaran untuk menghasilkan novel terbaru mereka yang berdasarkan pengalaman mereka sendiri. Demi mendapat inspirasi untuk novel itu, mereka membawa anak-anak mereka ke rumah lama peninggalan ibu bapa Sofie yang terletak di ladang kentang di Bandung.

Tanpa mereka ketahui, terdapat satu insiden tragis yang berlaku di rumah itu. Kejadian aneh mula berlaku, termasuk diganggu bunyi tangisan kanak-kanak serta bau kentang yang menusuk. Kini mereka perlu menyiasat kisah sebenar di sebalik gangguan di rumah itu

Rumah Kentang: The Beginning dibintangi pelakon seperti Luna Maya, Christian Sugiono dan Jajang C. Noer. Anda boleh saksikan trailer dipemain video dibawah.


Monsta Dedah Poster Terbaru “Mechamato Movie”

Monsta telah mengeluarkan poster terbaru filem animasi yang dinantikan, Mechamato Movie yang dijangka tayang pada penghujung tahun ini.

“Setiap adiwira ada kisah permulaannya. Saksikan Mechamato Movie, kisah ayah kepada superhero BoBoiBoy, di layar perak pada hujung tahun ini.” menurut sinopsis.

Mechamato Movie berkisarkan pengembaraan seorang pemuda bernama Amato (Ayah kepada BoBoiBoy) yang secara tidak sengaja menjadi pemilik MechaBot, sebuah Power Sphera yang mempunyai kebolehan untuk ‘Mechanize’ dengan objek lain. Bersama-sama, mereka boleh bergabung menjadi seorang wira berperisai, Mechamato!

Sementara itu, Ketua Pegawai Eksekutif Monsta, yang juga pengarah Mechamatio Movie, Nizam Abdul Razak berkata, mereka kini sedang memilih tarikh tayangan yang bersesuaian untuk filem terbaru, dan mungkin di tayangkan pada musim cuti sekolah di Malaysia, Indonesia dan Brunei.

“Salam dan Hi semua. MONSTA sedang berusaha untuk mendapatkan tarikh tayangan Mechamato Movie pada 2022. Jika tiada aral melintang, Mechamato Movie akan ditayangkan pada cuti sekolah akhir tahun ini di Malaysia, Indonesia dan Brunei.”

Mechamato Movie sepatutnya ditayangkan pada 2021, sebelum siri animasinya ditayangkan di televisyen, namun disebabkan pandemik, Monsta menukar perancangan dengan mengeluarkan siri animasi terlebih dahulu di Carton Network, Astro Go dan HBO GO.

Disebabkan perubahan perancangan, jalan cerita Mechamato Movie telah diubah agar lebih lebih menjurus kepada ‘Origin Story’ dan animasinya juga telah ditambah baik bagi memberi kepuasan maksima kepada penonton.

Nizam juga berkata, mereka akan mengusahakan Mechamato Movie dalam bahasa Jepun, Korea dan Inggeris, serta komited dalam memasarkan animasi ini bukan sahaja di pasaran Malaysia, Indonesia dan Brunei, malah di pasaran global.


Rancangan Temujanji Korea Baharu “Pink Lie” Akan Debut Secara Eksklusif Di Disney+ Hotstar Oktober Ini

Oktober ini, ketahui apa yang berlaku apabila sekumpulan lelaki bujang, masing-masing dengan pembohongan yang menjadikan mereka amat sukar untuk mencari cinta, dimasukkan ke dalam rumah dengan matlamat tunggal untuk mencari cinta dalam Pink Lie – sebuah rancangan Star Original, akan datang tidak lama lagi ke Disney+ Hotstar.

Dihoskan oleh anggota Super Junior, Kim Heechul, Lee Sunbin (Work Later, Drink Now, Air Murder), Song Wonseok (Business Proposal, One the Woman), dan influencer YouTube Ralral, Pink Lie akan melihat sekumpulan peserta yang masing-masing bersenjatakan satu pembohongan, dimana mereka berkumpul dalam usaha untuk mencari cinta mereka.

Work Later, Drink Now, Air Murder

Dalam setiap episod, peserta akan dikehendaki untuk berkerjasama dan menyelesaikan cabaran, tetapi tidak dibenarkan untuk memberitahu bakal pasangan mereka pembohongan kritikal mereka. Sepanjang perjalanan, peserta terpilih akan diberi keistimewaan dalam bentuk “bulan merah jambu” yang akan membolehkan mereka mengetahui pembohongan peserta lain dan memutuskan sendiri sama ada mereka mahu meneruskan hubungan itu atau tidak.

Dibangunkan oleh minda kreatif di sebalik rancangan Weekend Playlist, Pink Lie memberikan peserta peluang kedua untuk bercinta dengan menghilangkan prasangka dan membenarkan ikatan terjalin sebelum menguji kekuatan hubungan itu.

Strim Pink Lie pada Oktober ini secara eksklusif di Disney+ Hotstar.


Poster Terbaru Creed 2 Dedahkan Pandangan Pertama Anak Ivan Drago

Pelakon watak villain Black Panther, Michael B. Jordan bakal kembali membawakan watak Adonis Creed dalam sekuel filem Creed 2 yang bakal ditayangkan tahun ini. Cuma untuk filem kali ini, Ryan Coogler tidak kembali mengarahkan filem kedua Creed, sebaliknya tanggungjawab diberikan kepada Steven Caple Jr.

Apa yang menariknya tentang filem kedua Creed ini adalah kembalinya watak yang cukup terkenal dalam franchise Rocky. Dolph Lundgren yang muncul dalam filem Rocky IV, Rocky V dan Rocky Balboa akan kembali dalam filem Creed 2 bersama-sama anaknya Drago Jr.

Florian Munteanu yang juga merupakan peninju profesional dari Romania akan membawakan watak anak Ivan Drago itu dan ini merupakan filem pertama lakonan beliau. Drago Jr. akan menjadi seteru utama Adonis Creed dalam filem kedua ini nanti

Sylvester Stallone yang merupakan penerbit dan penulis filem ini telah memuatnaik poster terbaru filem Creed 2 dilaman instagram beliau yang turut menampilkan gambar pertama Florian Munteanu sebagai Drago Jr. Anda boleh lihat poster tersebut dibawah.

Filem kedua Creed ini bakal menemui penonton pada 21 November 2018

Fight time … #creed 2 #healthylifestyle #rockybalboa1976
A post shared by  Sly Stallone (@officialslystallone) on Feb 17, 2018 at 10:39am PST

Feb 17, 2018 at 10:39am PST


Pandangan Pertama Star Wars Resistance Didedahkan Dalam Trailer Terbaru

Lima bulan selepas berakhirnya musim pertama, peminat siri Star Wars kini boleh melihat pandangan pertama animasi Star Wars Resistance musim kedua.

Disney telah melancarkan trailer terbaru musim kedua yang mendedahkan beberapa episod baru rancangan Star Wars yang telah ditetapkan diantara Star Wars: The Last Jedi dan filem akan datang, Star Wars: The Rise of Skywalker.

Star Wars: The Rise of Skywalker.

Anda boleh tonton trailer tersebut dipemain video dibawah.

Jika musim pertama menampilkan karakter sepert Poe Dameron, General Leia, BB8 dan Captain Phasma, musim kali ini bakal menampilkan karakter antagonis utama iaitu Kylo Ren.

Musim kedua Star Wars Resistance akan mula ditayangkan di saluran Disney Channel dan DisneyNow pada 6 Oktober 2019.


Chris Hemsworth Umum filem Ketiga ‘Extraction’

Chris Hemsworth dan pengarah Sam Hargrave telah mengumumkan perancangan filem ketiga Extraction semasa di acara Tudum yang berlangsung hari ini.

Pengumuman Extraction 3 dibuat sehari selepas Extraction 2 ditayangkan diperkhidmatan streaming Netflix.

Buat masa ini, tiada butiran lanjut diketahui, tetapi dijangkakan, pengarah Sam Hargrave dan Hemsworth akan kembali untuk ansuran akan datang.

“Selepas hampir tidak terselamat dalam peristiwa filem pertama, Rake kembali sebagai tentera upahan operasi rahsia Australia, ditugaskan dengan satu lagi misi yang membawa maut: menyelamatkan keluarga yang dipukul samseng Georgia yang kejam dari penjara tempat mereka ditahan.” menurut  sinopsis.

Extraction 2 sekali lagi diarahkan oleh Sam Hargrave berdasarkan lakon layar yang ditulis oleh Joe Russo. Sama seperti filem pertama, ia juga diterbitkan oleh pengarah Avengers: Endgame, Anthony dan Joe Russo melalui sepanduk AGBO mereka bersama-sama dengan Hemsworth.

Filem asal, Extraction, bertempat di dunia yang penuh dengan penjual senjata haram dan penyeludupan. Ia menceritakan seorang kanak-kanak lelaki yang dijadikan catur dalam pertembungan di antara kumpulan pengedar dadah.


Matt Reeves Perjelaskan Penamat “The Batman” & Watak Barry Keoghan (AMARAN SPOILER)

The Batman telahpun memulakan tayangannya pada minggu lalu, dan ramai peminat teruja dengan filem terbaru arahan Matt Reeves itu. Banyak pekara dalam filem tersebut telah menarik minat penonton, dan salah satunya adalah babak penghujung yang memperkenalkan watak misteri lakonan Barry Keoghan.

Menjelang penghujung filem The Batman, watak Riddler lakonan Paul Dano – kini dikurung di Arkham Asylum – telah ditegur oleh rakan banduan yang dilakonkan oleh Barry Keoghan. Banduan itu kemudiannya menawarkan Riddler teka-tekinya sendiri, dan kemudian menghulurkan tangannya sebagai tanda persahabatan sebelum mereka berkongsi ketawa gila.

Peminat yang mengikuti siri Batman amat pasti watak Keoghan tidak lain tidak bukan adalah Joker, musuh ikonik Batman. Reeves mengesahkan teori itu, dengan menyatakan bahawa Keoghan dimaksudkan untuk menjadi Joker, dan merasakan ia akan menjadi menarik untuk membina versi Gotham yang “sudah wujud” dan mempunyai banyak watak yang sudah dikenali.

“Saya rasa ia akan menjadi sangat kemas jika banyak wajah-wajah yang dikenali di Gotham sudah wujud,” kata Reeves kepada Variety. “Ia seperti filem gangster lama Warner Bros. dan jika anda lihat sudut tertentu, anda mungkin melihat watak dalam asal-usulnya.”

Bagaimanapun, kehadiran Joker di penghujung filem tidak bermakna ‘Clown Prince of Crime’ akan kembali dalam filem seterusnya.

“Ia bukan adegan ‘Easter egg’,” kata Reeves merujuk pada babak tersebut.

“Ia bukan seperti babak kredit Marvel atau DC, dimana kita akan berkata ‘Hei, ini filem seterusnya!’ Sebenarnya, saya tidak tahu bila atau adakah kita akan kembali kepada watak itu dalam filem seterusnya…. Ideanya adalah kita akan berkata, ‘Hei, lihat! jika anda fikir masalah di Gotham akan hilang, anda boleh melupakannya. Ia sudah ada di sini. Dan, ianya sudah pun menarik.’“

Buat masa ini, tidak jelas bagaimana filem The Batman seterusnya. Reeves telah menggoda pelbagai penjahat dalam dunia Batman yang dikenali peminat. Dengan Joker sudah pun bertapak dalam filem pertama, ia sekurang-kurangnya memberi peluang kepada Reeves atau pengarah yang lain untuk menggunakan watak itu sekiranya mereka mahu.


Dari Hong Kong Ke Hollywood, Ini Pelakon Malaysia Yang Pernah Membintangi Filem Luar Negara

Pelakon tempatan sebenarnya boleh berjaya di arena antarabangsa sekiranya mereka diberi peluang atau berani untuk membawa diri ke dunia perfileman antarabangsa. Terdapat beberapa pelakon kelahiran Malaysia pernah membintangi filem-filem antarabangsa, hanya disebabkan bakat dan juga berani untuk mencuba nasib diluar sana.

Dato Michelle Yeoh & allahyarham Ibrahim Pendek antara yang diketahui pernah membintangi filem luar, khususnya Hollywood, tetapi terdapat beberapa lagi pelakon yang pernah membintangi filem-filem luar dan ada juga yang berjaya mencipta nama di pentas antarabangsa. Jom kita lihat pelakon-pelakon tempatan yang pernah membintangi filem antarabangsa khususnya Hollywood.

Pelakon kelahiran Tawau, Sabah ini sangat dikenali menerusi peranannya sebagai “Uncle Lim” dalam filem Papadom 1 & 2. Dia juga merupakan penerbit filem dan penulis lagu, dan pernah memenangi beberapa anugerah dalam bidang musik. Peter Teo pernah membintangi filem ‘live action’ anime, Ghost in the Shell (Lakonan Scarlett Johansson) dengan memainkan peranan sebagai Tony. Dia juga membintangi siri tempatan bertaraf antarabangsa The Bridge musim 2.

Ibrahim Pendek dalam salah satu babak filem The Spiral Road

Pelakon pertama Malaysia yang berjaya menjejakkan kaki ke Hollywood. Bakatnya dikesan oleh pelawat dari Universal International semasa sedang menjalani penggambaran filem Ali Baba Bujang Lapok. Allahyarham kemudiannya ditawarkan peranan untuk filem arahan Robert Mulligan iaitu The Spiral Road dan juga dalam filem Pikoy Goes to Malaysia pada tahun 1988.

Bintang popular era 90-an dan pelakon filem Puteri Gunung Ledang ini pernah membintangi filem Hollywood bertajuk Beyond Rangoon pada tahun 1995 dengan memegang watak kecil sebagai kerani hotal dalam filem tersebut.

Pelakon kelahiran Kedah ini memulakan karier lakonannya di Hong Kong / Taiwan. Namanya mula menyinar selepas berjaya memenangi Aktress Terbaik di anugerah The Golden Horse di Taiwan menerusi filem The Eye. Sejak daripada itu dia mula berlakon dalam filem-filem Hong Kong dan Taiwan dan juga berlakon dalam filem Malaysia seperti Ice Kacang Puppy Love.

Antara yang paling sukses di persada antarabangsa. Selepas memenangi Miss Malaysia pada tahun 1983, Michelle Yeoh memulakan karier lakonannya di Hong Kong dalam filem-filem aksi seni bela diri seperti filem-filem Yes Madam, Police Story 3  dan Taichi Master. Dia pernah berlakon disamping aktor Jackie Chan masa itu.

Namanya mula meletup dikalangan peminat filem di Malaysia, apabila terpilih untuk menjadi gadis Bond dalam filem Tomorrow Never Dies pada tahun 1997. Kariernya semakin meningkat selepas membintangi filem pemenang anugerah Oscar Crouching Tiger, Hidden Dragon. Selepas itu, Tan Sri Michelle Yeoh membintangi banyak filem Hollywood termasuklah yang terbaru, Crazy Rich Asian dan Shang-Chi and the Legend of Ten Rings.

Shang-Chi and the Legend of Ten Rings.

Barisan Pelakon Tempatan Filem “Anna and the King”

Deanna Yusoff dan Chow Yun-Fat dalam filem Anna and the King

Ingat lagi filem Hollywood yang membuat pengambaran di Malaysia, Anna and the King? Tahukah anda, beberapa pelakon tempatan seperti Keith Chin, Mano Maniam, Deanna Yusoff, Harith Iskander, Afdlin Shauki, Ramli Hassan, dan Kee Thuan Chye pernah membintangi filem biografi drama lakonan Jodie Foster dan Chow Yun-Fat itu.

Antara pelakon berbakat tempatan yang telah memenangi banyak anugerah dalam dunia lakonan. Bront banyak membintangi siri HBO seperti Halfworld tahun 2015 dan telah juga membintangi beberapa filem dari Indonesia seperti Pengabdi Setan, Gundala dan My Stupid Boss.

Pelakon komedi yang terkenal dengan peranannya sebagai Kee Tat dalam sitkom Kopitam. Chew Kin Wah telah membintangi banyak filem-filem tempatan, tetapi dia juga turut mendapat layanan yang cukup istimewa di Indonesia. Chew Kin Wah pernah mengharumkan nama negara dengan memenangi anugerah utama di Indonesia pada 2017 menerusi peranannya dalam filem Cek Toko Sebelah.

Maya Karin pernah diberi peluang untuk berlakon dalam filem seram Alone tahun 2019, yang dibintangi pelakon Hollywood seperti Donald Sutherland dan Tyler Posey. Walaupun hanya untuk satu babak penting, Maya teruja berpeluang untuk menimba pengalaman bersama-sama pelakon dan pengarah hebat.

Hero malaya ini pernah berlakon disamping Rajinikanth dalam filem Kabali pada 2016. Walaupun begitu, dia berlakon sebagai penjahat bukan hero seperti kebiasaannya. Rosyam Nor juga baru-baru ini telah muncul dalam filem aksi Hong Kong G Storm, juga sebagai antagonis.

Pelakon komedi dah juga pengiat teater, selain Anna and the King, Mano Maniam juga pernah membintangi filem tahun 2003 The Sleeping Dictionary, filem yang turut dibintangi Jessica Alba. Selain itu, dia juga pernah membintangi drama bersiri Marco Polo terbitan Netflix bersama beberapa pelakon tempatan lain seperti Patrick Teoh, Sofi Jikan, Ramli Hasan Dato Michelle Yeoh.

Bekas Miss Malaysia Chinese International 1998 dan pernah membintangi beberapa drama popular NTV7 seperti The Descendant (2010) dan Age of Glory (2008). Debbie telah diberi peluang untuk membintangi filem fiksyen Lost In The Pacific disamping Brandon Routh dan muncul dalam siri terbitan produksi China Legend of Kublai Khan pada tahun 2013.

Pelakon kelahiran Sarawak ini memulakan karier hiburannya dengan menjadi hos untuk rancangan The 8TV Quickie. Dia kemudiannya membintangi filem Pisau Cukur dengan membawa watak Iskandar Tan Sri Murad. Namanya mula meletup selepas berjaya mendapat peranan utama dalam filem hit Crazy Rich Asian dan sejak dari itu, Henry telah muncul dalam beberapa filem blockbuster Hollywood seperti Last Christmas, The Gentlemen dan yang terbaru Snake Eyes.

Aktor Tempatan Yang Berlakon Dalam Filem Antarabangsa – Kakimuvee
12 Pelakon Malaysia Yang Pernah Membintangi Filem Luar – Carigold
Wikipedia
IMDb


Review Filem: Suraya (2020)

Sekiranya pada tahun 2019 kita semua dihidangkan dengan sebuah filem dengan menggunakan nama watak wanita dalam filem tersebut sebagai tajuk iaitu Felina. 2020 kita juga turut disajikan dengan sebuah filem dengan cara yang sama yang mana menggunakan nama watak wanita dalam filem sebagai tajuk iaitu Suraya. Yaaa yaa… Jangan salah faham… Suraya dalam filem ini adalah seorang pemilik homestay dan bukannya seorang guru sepertimana yang bermain dalam fikiran tuan tuan.

Suraya pada kali ini mempertaruhkan konsep seram dengan cara penyampaian yang perlahan. Terlalu perlahan sehingga dilihat seolah olah filem ini juga perlu dipadam secara perlahan lahan dari jadual tayangan filem di pawagam tetapi berjaya ditahan dengan “jampi” wajib tayang yang dikenakan kepada filem filem tempatan.

Tidak cukup dengan cara penyampaian yang perlahan, dialog yang digunakan dalam filem ini juga cukup teruk dan janggal. Seketul-seketul perkataan dituturkan para pelakon, seolah-oleh mereka menghafal skrip, bukannya menghayati skrip dan watak. Senang kata, dialog yang dituturkan dalam filem ini sangat… cringe

Filem ini juga jika dilihat hampir keliru dengan penceritaannya sendiri dimana aspek seram, slasher, thriller, cult digabungkan secara bercampur aduk yang membuatkan para penonton mungkin akan turut terkeliru dalam menangkap mesej atau perkara yang ingin disampaikan.

Walau bagaimanapun, satu pujian harus diberikan kepada unit visual filem ini kerana berjaya menyelamatkan filem ini terjerumus ke lembah hina secara total. Visual yang dilihat mampu mewujudkan suasana seram dan “eerie” itu agak berkesan kepada penonton walaupun suasana itu sendiri dibunuh dengan kejam oleh jalan cerita dan dialog yang ada dalam filem ini.

Sepertimana nama filem ini iaitu Suraya yang ramai mengaitkannya dengan sebuah kisah lagenda zaman 80an dahulu, adegan softporn juga turut diselitkan dalam filem yang dilihat langsung tidak membantu kepada penceritaan filem ini. Adegan softporn yang berlaku lebih kurang 5 minit dan sentiasa ada pengulangan, dilihat tidak begitu penting kepada penceritaan filem ini. Terus-terang saya katakan, terlampau geram dibuatnya sehingga terasa ingin memaki sahaja filem ini dek kerana adegan-adegan yang tidak sepatutnya dan tidak membantu dari segi penceritaan. Mujur disebabkan masih berwuduk, saya kurangkan sikit makian dalam penulisan ulasan ini.

Secara keseluruhannya, filem ini hanyalah sebuah filem yang dibuat untuk memenuhkan slot tayangan di pawagam sahaja dan sekiranya tiada skim wajib tayang yang dikeluarkan oleh pihak berkuasa. Filem ini mungkin hanya mampu bertahan 3 hari di pawagam atau mungkin lebih singkat.

Filem Suraya… Surashit, Sureshit … simple.


Teaser Pertama Enola Holmes Lakonan Millie Bobby Brown

Netflix telah melancarkan trailer pertama filem adaptasi Enola Holmes arahan Harry Bradbeer, yang memberikan pengenalan pertama Millie Bobby Brown sebagai detektif muda.

Filem yang dibarisi pelakon bintang ini akan ditayangkan pada 23 September ini eksklusif di Netflix. Anda boleh tonton trailer tersebut dibawah.

Diarahkan oleh Harry Bradbeer (Killing Eve) dan lakonlayar oleh Jack Thorne (His Dark Materials), Enola Holmes berkisarkan tentang adik bongsu Sherlock Holmes, Enola yang melarikan diri dari rumah untuk mencari ibunya yang telah lama hilang.

Turut menyertai barisan pelakon adalah Henry Cavill (Man of Steel) sebagai Sherlock Holmes, Sam Clafin (Hunger Games) sebagai Mycroft serta Adeel Akhtar (The Big Sick, Les Miserables), Fiona Shaw (Killing Eve, Harry Potter), Frances de la Tour (Into the Woods, Harry Potter), Louis Partridge (Medici), Burn Gorman (Pacific Rim), dan Susan Wokoma (Crazyhead, Year of the Rabbit).

alone loshme reeebtpms wnettyrhitd 🕵♀🔍 pic.twitter.com/wslDtygxFn— Netflix (@netflix) August 17, 2020


Melissa McCarthy Bakal Bawakan Watak Ursula Dalam Filem Live Action Terbaru The Little Mermaid

Laman web Variety mendedahkan, pelakon terkenal Melissa McCarthy kini dalam perbincangan awal bersama Walt Disney Pictures untuk memainkan peranan ‘villain’, Ursula dalam filem live action terbaru Disney berjudul The Little Mermaid.

Filem tersebut akan diarahkan pengarah filem Mary Poppins Returns, Rob Marshall berdasarkan skrip yang ditulis David Magee (Life of Pi, Mary Poppins Returns). Disney juga telah mengambil penulis lagu Lin-Manuel Miranda dan Alan Menken untuk mengabungkan musikal versi lamadan baru dalam filem filem ‘remake’ itu nanti. Kedua-dua penulis lagu itu pernah bergabung dalam filem Mary Poppins Returns.

Filem animasi The Little Mermaid pernah ditayangkan pada tahun 1989 dan berjaya mengutip lebih $22 juta dolar seluruh dunia dan banyak terjual dalam versi ‘home video’. Animasi tersebut berdasarkan kisah dongeng dari Denmark tulisan Hans Christian Andersen yang menceritakan puteri ikan duyung bernama Ariel yang sanggup meninggalkan dunianya dilaut untuk menjadi manusia.


Sekeluarga Cuba Menyelamatkan Dunia Dalam Trailer Animasi CONNECTED

Sony Pictures Animation telah melancarkan trailer rasmi Connected arahan Mike Rianda yang memaparkan keluarga Mitchell cuba menyelamatkan dunia dari robot yang jahat ketika sedang dalam percutian. Filem animasi ini disuarakan oleh Abbi Jacobson, Danny McBride, Maya Rudolph dan diterbitkan Phil Lord dan Chris Miller.

Keluarga Mitchell mendapati percutian mereka terganggu apabila alat peranti mereka cuba menguasai dunia. Semua peranti elektronik seperti telefon, robot peribadi dan kereta tanpa pemandu terlibat dalam pembangunan teknologi global yang mengancam manusia. Dengan bantuan anjing dan dua robot rosak, keluarga Mitchell perlu menyelesaikan masalah mereka supaya mereka dapat bekerjasama untuk menyelamatkan dunia.

Connected akan menemui penonton pada 16 September 2020.


Joss Whedon Menjadi Pilihan Utama Marvel Studios Untuk Arahkan Filem Reboot X-Men

Walaupun Marvel Studios sudah memiliki hak terhadap karakter-karakter X-Men, peminat mungkin terpaksa menunggu sedikit lama sebelum menyaksikan karakter mutant itu diperkenalkan dalam Marvel Cinematic Universe. Ini kerana, pihak studio mahu menumpukan beberapa projek fasa 4 yang terdiri daripada beberapa siri televisyen dan filem.

Namun, persediaan awal itu penting. Menurut laporan dari laman CosmicBookNews, bekas pengarah Avengers: Age of Ultron, Joss Whedon kini menjadi pilihan utama pihak studio untuk mengarahkan filem ‘reboot’ X-Men.

Whedon tidak lagi terlibat dalam filem-filem MCU sejak Age of Ultron yang diterbitkan pada tahun 2015, namun dia merupakan orang penting dalam perkembangan siri X-Men. Dia merupakan pencipta siri komik Astonishing X-Men yang diterbitkan awal tahun 2000an, dan terlibat dalam pembikinan filem pertama X-Men yang diterbitkan oleh studio Fox pada tahun 2000.

Selepas meninggalkan Marvel, Whedon bekerja dengan DC dan terlibat dalam proses penggambaran semula filem Justice League dan hampir menghasilkan filem Batgirl. Namun selepas DC dan Warner Bros. merombak struktur sinematik filem DC, Whedon meninggalkan studio terbabit untuk menghasilkan projeknya sendiri bersama HBO. Dia kini terlibat dalam projek HBO berjudul The Nevers dan sedang membangunkan siri reboot Buffy the Vampire Slayer dimana dia bertindak selaku penerbit eksekutif.

Setakat ini, penglibatan Whedon dengan filem reboot X-Men masih diperingkat perbincangan. Keputusan untuk mengambil Whedon sebagai ketua barisan kreatif filem X-Men hanya akan diketahui apabila Marvel Studios mengumumkan filem tersebut dimasa akan datang.

Kepada peminat-peminat Marvel, adakah anda mahu melihat Whedon menjadi pengarah filem reboot X-Men? kongsikan pendapat anda.